Фарғонанинг қайси клуби ПРО-лига чемпиони бўлади? - EFFECT.UZ\n. 02:38 | 01.12.2020\nНима учундир, Ўзбекистонда про лигадан элитага кўтарилган аксарият жамоалар мавсум якунига етмасданоқ келган жойларига тушиб кетишлари аниқ бўлиб қолади. Бу қуйи лигадаги рақобат билан боғлиқ бўлган масала.\nАвваллари ўйинларнинг шиддати ва жамоаларга эътибор ҳам шунга яраша эди. Бу мавсумда эса, суперлигадан-да шиддатлироқ ўтди назаримизда. Про лигада 8 та жамоа курашни бошлаган эди.\nЖамоалар уй-сафар тизимида ўзаро ўйинлар ўтказишди. Энг кўп очко тўплаган “Шўртан”, “Нефтчи”, “Турон” ва “Динамо” клублари уй-сафар тизимида яна ўзаро баҳс олиб боришди.\nҒузорнинг “Шўртан” клуби дастлаб жадвалда пешқадамлик қилаётган эди. Охирги турлар яқинлашгани сари асосий рақобатчилар билан ўйинларда мағлуб бўлиб, улардан кейинги ўринга тушиб қолди. Ҳозирда Фарғона вилоятининг икки жамоаси “Нефтчи” ва “Турон” чемпионлик учун асосий давогарлардир. Орадаги фарқ икки очко. Мусобақа якунига битта тур қолди.\n1 декабрь куни “Истиқлол” стадионида бўлиб ўтадиган Фарғона дербиси про лиганинг бу йилги ғолибини аниқлаб беради. Тасаввур қиляпсизми?\nЖамоаларнинг имкониятлари қандай эканлигини кўриб чиқамиз.\nАбдусамад Дўрмонов шогирдлари аввалги турда Самарқанднинг “Динамо” клубига мағлуб бўлишди. Чемпионлик масаласи охирги турда ҳал бўладиган бўлди. “Нефтчи” 19 ўйиндан сўнг 37 очко жамғарган ҳолда мусобақа жадвалининг биринчи поғонасида бормоқда. 2018 йилда Фарғона жамоаси суперлигани сўнгги ўринда якунлаб, Про лигага тушиб кетган эди.\nИкки йиллик танаффусдан сўнг яна элитага кўтарилиш учун яхшигина имконият бор. Дуранг натижа ҳам жамоани қониқтиради. Бироқ рақиб анча жиддий. Мезбонлар шу кунгача беш марта Ўзбекистон чемпионлигини қўлга киритишган.\nЖамоанинг ғалаба қозониш имконияти — 55/45.\nЭҳтимолий таркиб: Абдураимов, Неъматов, Эргашев, Тошпўлатов, Қобулов, Тошматов, Расулов, Ирматов, Авазбеков, Абдуҳамидов, Ҳожиматов.\n“Нефтчи”нинг мағлубиятидан фойдаланган Исломбек Исмоилов шогирдлари сўнгги турда “Шўртан” клубини мағлуб этиб, чемпионлик учун имкониятни сақлаб қолишди, 19 ўйиндан сўнг 35 очко жамғарган ҳолда иккинчи поғонани банд этишган. Чемпионатнинг энг кўп гол урган жамоаси.\n2017 йилда ташкил топганига қарамай яйпанликлар суперлигада иштирок этиш ҳуқуқини қўлга киритишга яқин туришибди. Агар вазифа уддаланса, уларга бўлган эътибор анчагина ортади. Яйпандаги “Ўзбекистон” стадионида ўтказилган “Нефтчи”га қарши аввалги баҳсда “Турон” 0:2 ҳисобида мағлуб бўлганди.\nЖамоанинг ғалаба қозониш имконияти — 45/55\nЭҳтимолий таркиб: Жалилов, Абдурашидов, Пўлатов, Эрматов, Ахматов, Ҳайдаров, Исмоилов, Мелиқўзиев, Тоштемиров, Соҳибов, Тошмирзаев,\nАйтганча, 29-ноябрь куни ўтказилиши керак бўлган учрашув 1-декабрь санасига қолдирилгани бежиз эмас. Сабаби “Пахтакор” жамоасининг чемпионлик маросими айнан 29-ноябрь кунига режалаштирилган. ЎзПФЛ мутасаддилари қарорига кўра ўйин куни ўзгартирилди. Учрашувни Шавкат Насибуллаев бошчилигидаги ҳакамлар бошқариб боришади.\nwww.pfl.uz маълумотларидан фойдаланилди\nTeglar:Нефтчи, Про лига, Турон\nЎнлаб деҳқонларнинг боши танасидан жудо этилди – видео


Юрган дарё, ўтирган бўйра - Мўғолдаги муаммолар ўз ечимини топмоқда\n16 Èþíü 2020 18:26 638\nНаманган вилоят ҳокими Хайрулло Бозоров Янгиқўрғон туманидаги Мўғол маҳалласида бўлиб, ҳудудда тўпланиб қолган масала ва муаммолар билан танишди. Ўрганишлари давомида маҳалласида ўз ечимини кутаётган 70 дан ортиқ муаммо ва масалалар аниқланди.\nМаҳалла биноси ўтган йили бузиб юборилган ва ҳозиргача маҳалла идораси муқим жойга эга эмасди. Ушбу ҳудудда қурилиш ишлари олиб бораётган тадбиркор Алишер Шодмонов маҳалла идораси учун 5 та хона ажратиб беришга тайёр эканлигини билдирди.\nМаҳаллада 350 та хонадон бўлиб, уларда 1400 нафардан ошиқ фуқаро истиқомат қилади. Аҳолининг аксар қисми — 1000 нафарга яқини қирғиз миллатига мансуб. Аҳолиси нисбатан кам бўлишига қарамай, 19 та оила камбағаллар тоифасига киритилган. Ушбу оила вакилларидан 8 таси ишга жойланди.\nМўғолда мавжуд қийинчиликларга қарамай ўз-ўзини иш билан таъминлаётган, меҳнати орқасидан яхши даромад олиб, хонадони фаровонлигини таъминлаётган оилалар ҳам йўқ эмас. Хайрулло Бозоров шундай оилалардан бири — Эшимбетовлар хонадонида бўлди.\nОила бекаси Мирзода Эшимбетованинг айтишича, аҳолидан сузма сотиб олиниб, кунига 30-40 килограмм қурут тайёрланади. Бунга маҳалладаги 4 нафар аёлни ҳам жалб этган. 30 сотих томорқага картошка ва бошқа экинлар экилган, 40 та асалари қутиси ўрнатилган. Хонадонда бир от, она-бола сигир, 30 дан ортиқ товуқ боқилмоқда. 4 нафар фарзанд вояга етаётган оила эгаларининг омилкорлиги сабаб уй шароитида йилига 30-40 миллион сўм даромад олинмоқда, қолаверса, қўшни аёллар ҳам иш билан таъминланмоқда.\n—Астойдил ҳаракат қилинса қишлоқ шароитида ҳам фаровон яшаш, таъминоти учун етарли даромад топиш мумкинлигига шу оила ҳам мисол бўла олади. Бунинг замирида меҳнатсеварлик, уддабурролик, томорқанинг ҳар бир қарич еридан унумли фойдаланиш каби кўплаб омиллар бор. Халқимиз “қаловини топсанг қор ҳам ёнади” деб бежиз айтмаган, — деди вилоят ҳокими.\nМўғолдаги 35-сонли қирғиз мактаби 200 нафар ўқувчи икки сменада таҳсил олади. 4 та синф хонаси мавжуд, қўшимча ўқув хоналари, кутубхона, фаоллар зали, ошхона етишмайди, спорт зали таъмирга муҳтож. Ҳолатни кўздан кечирган вилоят раҳбари мактабни 2021 йил капитал қурилиш ва реконструкция дастурига киритиш учун ҳужжатлар тайёрлаш бўйича топшириқ берди.\nМаҳаллада ичимлик ва экинларни суғориш учун сув масаласи ҳам катта муаммо бўлиб келаётган, ҳудудни оби ҳаёт билан таъминлайдиган сув сақлагич эса яроқсиз ҳолга келганди. Бу ерга ҳам мутахассислар жалб этилди ва иншоот фаолиятини тиклаш ишлари бошланди.\nМаҳаллада электр кучланиши ҳам паст бўлиб, мавжуд устунлар ва электр симлари эскирганди. Ишчи гуруҳ саъй-ҳаракатлари билан маҳалланинг Т. Юсупов кўчасида электр устунлари ўрнатилди, Боғ кўчада эса бу борадаги ишлар бошлаб юборилди.\nҚаровсиз ётган ўйингоҳ майдони ўрнида кўп қаватли уйлар қурилиб, спорт ва болалар майдончалари ҳам барпо этиладиган бўлди\n—Қишлоқ жойларида ҳам кўп қаватли уйлар қуришни бугунги куннинг ўзи тақозо этмоқда. Чекка ҳудудлардаги аҳолимиз замонавий ва шинам уйларда яшашга ҳақли, улар эътиборимизни доимо ҳис этиши зарур. Буни амалга ошириш учун бор куч-ғайратимиз ва салоҳиятимизни сарфлашимиз лозим, — деди Хайрулло Бозоров.


Мамлакатимиз спортининг кўзгуси ҳисобланган Олимпия шон-шуҳрати музейи Ўзбекистон Республикаси Вазирлар Маҳкамасининг 1996 йил 14-августдаги 284-сонли қарори билан ташкил этилган.\nМузейнинг тантанали очилиш маросими 1996 йил 1-сентябрда ўтказилиб, унда Ўзбекистон Республикасининг биринчи Президенти Ислом Каримов ва Халқаро Олимпия қўмитасининг ўша пайтдаги президенти Хуан Антонио Самаранч иштирок этишган.\nЎзбекистон Олимпия шон-шуҳрати музейи Олимпизм қадриятларини ҳамда «ҳалол ўйин» тамойилларини тарғиб қилишда, Ўзбекистон спортчиларини оламшумул ғалабалари ва мамлакатимизда Олимпия харакатини ривожлантириш тарихи тўғрисида кенг жамоатчиликни боҳабар қилишда муҳим ўрин эгаллайди. Шу мақсадда музейда Ватанимиз спортчиларининг Олимпия ўйинлари ҳамда халқаро миқёсда ўтказиладиган нуфузли мусобақаларда қўлга киритган ғалабаларини ўзида акс эттирувчи турли мавзудаги экспозициялар ва кўргазмали тадбирларни доимий равишда ташкил этилади.\nЎзбекистон Олимпия шон-шуҳрати музейида 2000 дан ортиқ экпонат ўрин эгаллаган бўлиб, шундан мингдан ортиғи доимий экспозицияга қўйилган. Музейда медаллар, кубоклар, маёқлар, почта маркалари, спорт анжомлари ва кийим-кечаклари кўп миқдорда кўргазмага қўйилган.


Чала Туғилган Бола ҳақида — У ким, бу нима — QOMUS.INFO\nQOMUS.INFO > Ч ҳарфи > ЧАЛА ТУҒИЛГАН БОЛА\nЧАЛА ТУҒИЛГАН БОЛА — ҳомиладорлик муддати тугамай (ҳомиладорликнинг 29-ҳафтаси билан 38-ҳафтаси ўртасида) туғилган бола. Вазни 1000 г дан 2500 г гача, бўйи 45 см атрофида бўлади.\nЧала туғилган бола нормал ривожланган бўлса ҳам ўзи мустақил эма олмайди, шунинг учун уни алоҳида парвариш қилиш талаб этилади. Чала туғилган бола ҳаётининг дастлабки ҳафтасида кўрсатиладиган самарали парвариш фақат касалхонанинг махсус бўлимларида врач назорати остида олиб борилади.\nЧала туғилган бола кўриниши, аъзо ва системаларининг ривожланишига кўра нормал туғилган боладан ажралиб туради (қ. Гўдак). Ч. т. б. жуда кўп ухлайди, йиғиси зўрға эшитилади. Териси юпқа, қуруқ, кўпинча оч пушти ёки қизғиш бўлиб, бужмайиб туради. Танаси майин тук билан қопланган, тери ости ёғ қатлами анча заиф; оёғи танасига нисбатан калтага ўхшаб кўринади; боши катта, қулоқ супраси юмшоқ, бошига ёпишганроқ бўлади.\nИчки аъзолари ривожланган, лекин функционал жиҳатдан анча заиф; юқори нафас йўллари нозик бўлиб; кўкрак қафаси нафас олищца кам қатнашади. Нафас олиши тез ва нотекис, юзаки, пульси суст, қон яратиш системаси яхши ривожланмаган. Меъдаичак системаси номукаммаллиги сабабли ич келиши турғун бўлмайди (кўпинча яшил бўлади). Буйрак функциялари ҳам суст ривожланган; қиз болаларда жинсий тешик сал очиқ, ўғил болаларда эса мояк ҳали ёрғоққа тушмаган бўлиши мумкин.\nЧала туғилган боланинг нерв системаси ҳам функционал жиҳатдан яхши етилмаган бўлиб, унинг организми трани бир меъёрда ушлаб тура олмайди (тез қизиб ёки совиб кетади).\nЧала туғилган бола жисмоний ривожланишининг (ҳаётининг биринчи йилида) ўзига хос хусусияти бор. Бундай болалар вазни бир ойда нормал туғилган болаларникига нисбатан жуда кам, лекин нормал туғилган болаларга қараганда кейинги ойларда тез ўсиб, вазни ҳам тез ортади. Бола қанча кам вазн билан туғилган бўлса, вазни шунчалик тез ортади.\nЧала туғилган бола организмнинг функционал жиҳатдан етилмаганлиги, унга, айниқса, биринчи ой давомида бирмунча қулай шароит яратиб, яхшилаб парвариш қилишни тақозо этади, уни тра, ёруғлик, товуш ва б. таъсиротлардан саклаш, асептика ва антисептика қоидаларига риоя қилиш зарур.\nВазни 2000 дан 2500 г гача бўлган Чала туғилган болага аҳволи ва уй шароитига қараб врач рухсати билан туғруқхонадан уйга жавоб берилади. Вазни кам бўлиб туғилган бола махсус стационар шароитида парвариш қилинади. Вазни 1500 г дан кам бўлиб туғилган болалар маълум трали, ҳавоси нам ва кислороди бор камера — кувезларт бокилади. Баъзан вазни тўлиқ болалар ҳам (гавда трасини бир меъёрда ушлай олмаса) кувезларда парвариш қилинади. Боланинг вазни 2500 г га етгандагина уйга жавоб берилади.\nУй шароитида Чала туғилган бола ётган хонанинг траси 25° бўлиши лозим. Боланинг бошини баландроқ қилиб ётқизиш керак, сиқиб йўргаклаш ярамайди. Болага иссиқ юмшоқ ич кийим кийгизиб, пахмоқ адёлга ўраб қўйиш мақсадга мувофиқ (қўлларини ҳам). Бошига қалпоқча кийгизиб, юзи очиқ қолдирилади. Агар гўдак тез совиб кетса, унинг атрофига ва оёғига сочиққа ўралган грелкаларни тахм. 10 см йироқроққа қўйилади (сувининг траси 65° бўлиши керак). Бола исиб кетса, юзи қизариб, гавда траси кўтарилиб, безовта бўла бошлайди. Бунда грелкалар сонини камайтириш ёки ҳаммасини олиб қўйиш, зарур бўлса, бир неча мин. га 1—2 сидра кийимини ечиш лозим. Агар у совиб кетса, териси оқариб, кўкиш тусга киради ва муздек бўлади, боланинг ўзи эса бўшашиб қолади. Бунда уни иссиқ адёлга ўраш ёки иссиқ ваннага (36—37°) солиш (5—7 мин) ва яна атрофига иссиқ грелкалар қўйиш лозим. Исиб ёки совиб кетишнинг олдини олиш учун грелкадаги сув трасини термометр билан тезтез ўлчаб туриш керак.\nЧала туғилган бола фақат она сути билан боқилса, яхши усади ва ривожланади. Уларда эмиш рефлекси (баъзиларида ютиш рефлекси ҳам) суст ёки умуман бўлмайди, дастлабки кунлари бола зонд орқали (кунига 10 марта), кейинчалик сўрғич орқали эмизилади, астасекин кўкракдан эмишга ўргатилади.\nЧала туғилган бола худди нормал туғилган болалар каби чўмилтирилади. Вазни 1500 г дан кам бўлган болаларни туғилганидан 3 ҳафта кейин, вазни 1500 г дан ортиқ болалар эса туғилганидан 10—15 кун ўтгач чўмилтирилади.\nСоф ҳавода сайр қилдириш Чала туғилган боланинг ўсиши ва ривожланишига яхши таъсир кўрсатади. Бу муолажа вазни 2500 г дан ортиқ болалар учун тавсия этилади. Қишда эса вазни 3000 г дан ортиқ болаларнигина очиқ ҳавода сайр қилдиришга рухсат берилади. Пекин бунда жуда эҳтиёт бўлиш керак.\nЧала туғилишнинг олдини олишни ҳомиладорликка қадар бошлаш, аёллар ўзида мавжуд касалликларини ўз вақтида даволатишлари, шахеий ва жинсий гигиенага қатьий риоя қилишлари зарур (қ. Жинсий ҳаёт).\nҲомиладорликнинг биринчи белгилари пайдо бўлиши билан аёллар керакли маслаҳатлар олиш учун врачга кўринишлари лозим (қ. Ҳомиладорлик). Ҳомиладор аёл тўғри овқатланиши, спиртли ичимликлар истеъмол қилмаслиги, чекмаслиги лозим. Ҳомиладорлик токсикозлари пайдо бўлиши билан врачга мурожаат этиши керак.


Сирдарё вилоятида доимий яшовчи 49 нафар фуқаролиги йўқ шахсларга давлат тилини билиш даражаси тўғрисида сертификатлар топширилди.\n15 Январ 2021 йил 54\nМаълумки, Ўзбекистон Республикасининг 2020 йил 13 март куни “Ўзбекистон Республикасининг фуқаролиги тўғрисида” янги таҳрирдаги Қонуни қабул қилинган.\nМазкур Қонунда Ўзбекистон Республикаси фуқаролигига қабул қилишининг асосий шартларидан бири, яъни 19-моддасида давлат тилини мулоқот қилиш учун зарур даражада билиши асосий шартлардан бири ҳисобланади.\nЎзбекистон Республикасининг фуқаролигига қабул қилишда давлат тилини билиш даражасини аниқлаш тартиби тўғрисидаги низомга асосан, Сирдарё вилоятидаги фуқаролиги бўлмаган шахсларнинг давлат тилини билиш даражасини аниқлаш мақсадида 2020 йилнинг 25декабрь куни “Давлат тилида иш юритиш асосларининг ўқитиш ва малака ошириш маркази Сирдарё вилоят ҳудудий бўлинмаси” биносида тест синовлари ўтказилган ва ушбу тест синовларининг якуний натижаси бўйича 2021 йилнинг 13 январь куни ушбу мажмуада 49 нафар фуқаролиги бўлмаган шахсларга сертификатларни тантанали топшириш маросими бўлиб ўтди. Бугунги кунга келиб Сирдарё вилояти ҳудудида доимий яшовчи 172 нафар фуқаролиги бўлмаган шахслар сертификатларга эга булди.\nМазкур тадбирда ҳудудий бўлинма, Сирдарё вилояти ИИБ Миграция ва фуқароликни расмийлаштириш бошқармаси бошлиғи ўринбосари, вилоят хокими маслаҳатчиси ҳамда марказ раҳбарлари иштирок этди. Унда сўзга чиққанлар сертификат олишнинг мазмун-моҳияти нималардан иборат эканлиги, шунингдек, мазкур сертификатнинг амал қилиш муддати чегараланмаганлиги, республикамиз ҳудудида истиқомат қилаётган барча фуқароларда ушбу ҳужжатнинг бўлиши зарурлиги тўғрисида тушунчалар берди. Шундан сўнг ҳудудий бўлинма раҳбари Қ.Кўбаев ва Сирдарё вилояти ИИБ Миграция ва фуқароликни расмийлаштириш бошқармаси бошлиғи ўринбосари З.Усманов ва вилоят хокими маслаҳатчиси М.Хайитовлар томонидан сертификатларни ўз эгаларига топширилди.\nДавлат тилида иш юритиш асосларини ўқитиш ва малака ошириш Сирдарё вилояти ҳудудий бўлинмасига мурожаат қиладиган фуқаролиги бўлмаган шахсларга ҳар ойда имтиҳонлар ўтказилиб, мана шундай тантанали равишда сертификатлар топширилиши таъкидлаб ўтилди.\nМурожаат қилиш учун манзил: Гулистон шаҳри 4-мавзе, Гулистон давлат университети Маънавият ва маърифат маркази биносининг 2-қавати, 21-хона. Марказнинг Сирдарё вилояти ҳудудий бўлинмаси раҳбари Қобил Кўбаев.\nБоғланиш учун телефон рақами: +99894-354-86-67


“Гувоҳномасини кўрсатиб, аҳолини қўзғалон қилишга ундамоқда” – Қуйи Чирчиқда зўравон депутат 40 дан ортиқ тадбиркорга йўл бермаяпти - EFFECT.UZ\nEffect.uz таҳририятига Тошкент вилояти Қуйи Чирчиқ туманидан бир гуруҳ тадбиркорлар мурожаат билан чиқишди. Унга кўра, ўзини депутат дея таништирадиган Бахтиёр исмли фуқаро бошчилигидаги бир гуруҳ аҳоли тумандаги Сурум маҳалласида фаолият олиб борадиган тадбиркорларнинг промзонага кириб-чиқадиган йўлини “тинчлигимизни бузяпсизлар” деган иддао ила бетон тўсиқларни жойлаб, ўзбошимчалик билан беркитиб олган.\nҲатто шу йўлдан ўтиб кетаётган машиналар орқасидан тошбўрон қилиш ҳолатлари содир бўлган.\nМазкур ҳолатдан азият чеккан тадбиркорлардан бири ҳолатга қуйидагича изоҳ билдирди:\n“Йўл масаласи бизни қийнамоқда. Бу халқ билан келишиб бўлмаяпти. Гўёки, биз уларнинг тинчини бузяпмиз. Буни қандай тушуниш мумкин? Уйига бостириб кирганимиз йўқ. Ўғриликка тушганимиз йўқ…\nДавлатни йўли, депутат қарши, прокуратура қарши, ҳокимият қарши ҳаммаси қарши. Биз ишлашимиз керак. Заводларимизнинг катта кредитлари бор. Шу ҳолатлар сабаб ҳозирнинг ўзида 300 миллион зарарга кириб бўлдик. Ишчиларнинг маоши берилгани йўқ. Кунига 1,5 млн топадиган машиналар шу ерда таҳланиб турибди.Ўтсак тош билан уришади. Тушунмаяпмиз…\nДавлат органларидан ҳам одамлар келди. Ҳаммасини тили бирдек, бу ерда ишлаётганлар ҳаммамиз ҳар ердан, ишлаш учун, нон топиш мақсадида келганмиз.\n60 метр шланка билан сув сепадиган одамлар топиб, уни ойлигини ёнимиздан бериб ишга тушириб ҳам қўйдик. Уларга яна нима қилиб беришимиз керак, билмадим?“Тадбиркорсан, асфальт қилиб бер” дейди! Асфальт завод эмас-ку бизни завод! Маҳсулотларимиз уюлиб ётибди. Шунча маҳсулотни нима қиламиз? Бошқа давлатларга олиб чиқиб кетмаймиз-ку!\n“Tashkent City” дейишади, шу city’ларга ҳамма маҳсулот мана шу ердан кетяпти. Тадбиркорни йўлини очинглар деяпти ҳукуматимиз. Аксинча йўлимизни ёпиб ташлашган. Нима қилайлик? Ҳар кун уруш-жанжал.\nҲар куни муаммо. Ппрезидентга чиқишимиз керакми? Ҳеч ким эшитмаяпти бизларни”, – дейди муаммолардан тинкаси қуриган тадбиркор.\nШунингдек, муаммони батафсилроқ тушуниш мақсадида яна бошқа бир тадбиркорнинг фикрларига қулоқ солдик:\n“Қуйичирчиқ тумани Сурум маҳалласида тадбиркорлик билан шуғулланамиз. Бу ер асосий “промзона” жойи ҳисобланади. Тахминан 2 километр аҳоли яшаш жойидан ўтиб борилади. 45 нафардан ортиқ тадбиркор бор. Агар ҳар бирида ўртача 20 нафардан ишчи бор деб ҳисобласак, 900 – 1000 та одам иш билан таъминланган. Ундан кўп бўлиши ҳам мумкин. Бу шунчаки тахминий рақамлар.\nШунча одам икки ойдан бери маошини ололмаяпти, оиласини боқолмаяпти. 1000 одамнинг оиласида 3 – 4 нафардан аъзо бор деб ҳисобласангиз 3-4 минг одамнинг аҳволи нима бўлаёган экан? Шу маҳалладаги 5 – 6 кишини деб, улар оч қолиши керакмаску!\nМазкур маҳаллада бир депутат бор – Бахтиёр. Ўзини депутат деб таништирган аслида бу маҳаллага қарашли эмас. Лекин шу одам келиб, гувоҳнома кўрсатиб, халқни қўзғалон қилиб, “йўлга чиқинглар”, “йўлни тўсинглар”, “биз халқмиз, ҳеч ким бизга қарши чиқа олмайди” деб уларни кўтаряпти.\nБу йўл аслида маҳалла йўли ҳам эмас, давлатга қарашли магистрал йўл. Лекин ҳокимият билан алоқага чиқиб, катта машиналар ўтмасин деб белгилар ҳам қўйиб ташлашган. Тушунарсиз қарорлар чиқариб олишган.\nАслида бундай ҳолат ҳар йили бўлади. Ҳар йили мажбуран нимагадир ҳомийлик қиламиз. Тратуар ҳам қилиб бердик маҳаллага, столбаларга чироқ ҳам ўрнатиб бердик. Бир-икки кишининг уйини таъмирлаб ҳам бердик. Шу нарсаларга ўрганиб қолишган. Ҳар йили такрорланади”, – дейди иккинчи тадбиркор.\nБундай қийналаётган тадбиркорлар орасида хитойлик инвестор борлиги ҳам алоҳида аҳамиятга молик.\n“Биз Хитой қурилиш компаниясиданмиз. Ўзбекистон аҳлига сифатли бетон маҳсулотини етказиб бериш мақсадида завод очган эдик. Аммо техникалармизнинг кириб чиқишига йўл қўйишмаяпти. Йўлимизни тўсиб қўйишган. Устига-устак ишлаб чиқараётган бетон маҳсулотимиз чиқиб кета олмаяпти ҳам қанча-қанча бетон қотиб кетди”, дейди Ўзбекистонга 8 – 10 миллион атрофида инвестиция киритган Хитой компанияси вакили.\nБошқа бир тадбиркорнинг айтишича, айнан ўша депутат ҳолатга туман ҳокими аралашиб, амалий ёрдам бермаган.\n“Бу йўлдан юрмайсанлар. Сенлар учун алоҳида ўрмон йўли ажратилган” деб йўлимизни тўсади депутат. Аммо у ўрмон йўлини йўл деб бўлмайди. Ямага тўлиб ётибди. Машина бир марта юрганда баллони, ресоли ёки яна бирор жойи ишдан чиқади. У аслида МЧС тарафдан тошқин ёки бошқа фавқулотда вазиятлар содир бўлган пайтда фойдаланиш учун очилган йўл ҳисобланади. Наҳотки, бутун бошли бир туманнинг ҳокими шунга аралашиб йўлимизни очиб бера олмаса…”, – дейди яна бошқа бир тадбиркор.\nБизга маълум бўлишича, тадбиркорлар олдинроқ икки уч марта аҳоли ва Давлат солиқ қўмитасининг тумандаги бошқармаси талабига кўра, ҳеч қандай шартномасиз номаълум ҳисоб рақамга 5 – 6 миллион сўмдан йиғиб беришган.\nБу ҳам етмагандек, Бахтиёр исмли депутат “Tashkent City”га юк олиб кетаётган юк машинаси ҳайдовчисини “10 В 001 СА” рақамли “Каптива” русумидаги машинасида қувлаб бориб, сиқиб тўхтатган. Ҳайдовчини машинадан қўполлик билан тушуриб, уни бў йўлдан юргани учун дўппослашгача борган.\nEffect.uz журналистлари ҳолатни ўрганиш учун борган вақтда айнан шу депутат ва унинг тарафдорлари тадбиркорларни оммавий дўппослашгача боришди, орада қисқа муштлашув содир бўлди. “Мен депутатман истаганимни қиламан” дея аййуҳаннос солди.\nТаҳририят ходимлари ўзини депутатман дея таништирган Б. исмли фуқаро қачон ва қаерда депутат бўлиб ишлагани тўғрисида аниқ маълумот ола билишмади. У вазиятни суратга тушираётган фуқароларни ўта қўполлик билан ҳақоратлаб, одоб-аҳлоқ қоидаларидан четга чиқишгача борди.\nҚуйи Чирчиқ туманидаги мазкур ҳолат бўйича тегишли мутассадилардан амалий ёрдам кутилади.\nЖурналистлар: Даврон Ҳасанов, Раҳматилла Насриддинов\nМақола муаллифи: Абдуллохон Исроилхонов\nОператор ва монтаж устаси: Ойбек Тўраев, Суҳроб Умаров\nTeglar:Қуйи Чирчиқ, Сурум маҳалласи


Бухоро вилояти Когон шаҳридаги 17- ихтисослаштирилган давлат умум таълим мактабида ташкил этилган “Конституция бахтимиз қомуси” мавзусидаги бадиий композицион тадбир ташкил қилинди. Тадбирда қонунларимиз асоси, ҳаётимиз кафолати бўлган муҳим ҳужжатнинг мазмун-моҳияти ва ғояси ҳақидаги мулоҳазалар билдирилди.\nЎзбекистон Республикаси Бош прокуратураси ҳузуридаги иқтисодий жиноятларга қарши курашиш департаменти ходимлари Бош қомусимизда ёшларнинг таълим олиш кафолатлари, уларнинг билим олиб,касб ҳунар эгаллашларининг қонуний асослари қамраб олинган маърузалари тингланди.\nЎқув масканида катта байрам тантанасига айланган ушбу тадбирда фаол иштирок этган ўқувчиларга ташкилотчилар томонидан Конституцияга оид тарқатма материаллар ва китоблар совға қилинди.\nШунингдек, департамент ходимлари ўқувчи ёшлар таълим олиши учун мактабда яратилган шарт-шароитлар билан танишди.


BAFTA мукофотининг барча ғолиблари номи маълум бўлди\n08:09 / 13.02.2017\n«Ла-Ла Ленд» мюзикли Буюк Британия кино ва телевизион санъати академияси (BAFTA)нинг «Энг яхши фильм» мукофотини қўлга киритди, деб хабар қилмоқда Reuters.\nБундан ташқари, ушбу кинокартина Британия киносовринининг яна тўртта йўналиши бўйича бош мукофотига лойиқ кўрилган. Дэмьен Шазелл энг яхши режиссёр, Эмма Стоун энг яхши актриса деб топилди. Операторлик ва мусиқа иши ҳам юқори баҳоланган.\nБритания кино ва телесанъат академиясининг энг яхши эркак актёр роли учун мукофотини Кейси Аффлекка «Денгиз ёнидаги Манчестер» фильмидаги роли учун тақдим этишди. Кеннет Лонерган эса, ушбу фильм сценарий учун энг олий мукофотни қўлга киритди.\nБританиялик шоумен BAFTA ғолибларини кимлар танлагани хусусида ҳазиллашди\n09:07 / 13.02.2017\nБританиянинг BAFTA мукофоти номзодлари эълон қилинди\n14:14 / 10.01.2017


Финляндия Россиядаги «текшир-текширлар» учун изоҳ талаб қилди\nФинляндия Россиядаги «текшир-текширлар» учун изоҳ талаб...\n11.01.2018 05:53 0 347\nФинляндия Россиянинг портларида юк кемаларини текширишни кучайтирилиши муносабати билан Россиядан изоҳ олишни истайди. Бу ҳақда «ТАСС» хабар берди.\nСўнгги кунларда Россияда текширувлар ўтказиш учун еттита фин кемаси тўхтатилган. «Ҳелсингин Саномат» газетаси хабар беришича, бу воқеа Санкт-Петербург, Виборг, Уст-Луга ва Приморскда содир бўлган.\nФинляндия бунга нима сабаб бўлгани ҳақида Россиядан сўраган, бироқ ҳали жавоб олмаган. Финляндия юк ташиш ассоциациясининг маълум қилишича, одатда, Финландия юк кемалари бошқа мамлакатларнинг расмий идоралари томонидан йилига ўртача икки марта чет эл портларида текширилади.\nФинляндия транспорт ва коммуникациялар вазирлиги «текширув сабаблари ва асослари бўйича Россия томонидан жавоб кутишини» билдирди.\nРоссия Спорт Финляндия кема\nЖамият бугун, 14:20\nЎзбекистонлик мигрант Россияда 10-қаватдан йиқилиб, тирик қолди\nСпорт 16/02, 13:29\nЎзбекистон ва Россия замонавий бешкураш федерациялари ўртасида меморандум имзоланди\nСпорт 15/02, 09:27\nЎзбекистонда илк бор «Chimgan Challenge» қишки спорт ўйинлари ўтказилмоқда


Москвадан Тошкентга: нима учун Афғонистон бўйича музокаралар манзили ўзгартирилди\n09:44 24 Июл 2019\n18:40 29.08.2018 Ҳавола олиш\nАфғонистон марказий ҳукумати ва “Толибон” ҳаракати вакиллари ўртасида ушбу давлатда вазиятни тартибга солиш бўйича музокаралар ўтказилиши режалаштирилган конференция санаси номаълум муддатга қолдирилди.\nАфғонистон президенти Ашраф Ғани ва Россия Ташқи ишлар вазири Сергей Лавров ўртасида бўлиб ўтган телефон мулоқотидан сўнг ушбу қарор қабул қилинди. Афғон музокараларини ўтказиш учун барқарор майдон Тошкент бўлиши мумкин. Бу имкониятни Қобулдаги музокаларда Ўзбекистон Ташқи ишлар вазири Абдулазиз Камилов муҳокама қилди.\nСентябр бошида Россияда Афғонистон бўйича Москва форматида навбатдаги йиғилиш ўтказилиши режалаштирилган эди. Бу формат афғон можаросини тартибга солиш мақсадида икки йил олдин бўйича Россия томон ташаббуси билан ташкил этилган махсус майдондир.\nИштирокчилар сифатида 12 та давлат таклиф этилган: Марказий Осиё, Эрон, Хитой, Ҳиндистон, Покистон, шунингдек АҚШ.\nАшраф Ғанининг дипломатик ҳаракатлари\nУчрашув тарихий бўлиш учун барча имкониятларга эга эди. Биринчи навбатда музокаралар столида илк бор афғон марказий ҳукумати вакиллари ва мухолифатчилар - “Толибон” ҳаракати вакиллари учрашиши керак бўлган. Москва ушбу конференцияни ўтказишга қарор қилди. Бироқ Қобулдан кутилмаган қўнғироқ режаларни ўзгартирди: Ашраф Ғани ва Сергей Лавров учрашувни бошқа саналарга кўчиришга келишиб олишди.\nМуаммолар бир кун аввал бошланганди. Даставвал, Вашингтон, кейинчалик Қобул йиғилишда иштирок этишдан бош тортди. Афғонистон парламентининг юқори палатаси раисининг биринчи ўринбосари Мухаммад Аллам Изидиёр сўзларига кўра, Қобулнинг Москва учрашувида иштирок этмаслиги афғон ҳукуматининг АҚШга боғлиқ эканлигини яна бир бор исботлади.\nҒанига яқин бўлган афғон ОАВлари бу формат тўлиқ бекор қилинганлиги ва Қабул ва шахсан Ғанининг дипломатик ғалабаси сифатида ёритишмоқда.\n“Ашраф Ғани Сергей Лавровга нима ваъда қилганлиги номаълум. Бироқ Афғонистон ва унинг бош иттифоқчиси – АҚШ Москва форматига қизиқиш бўлмаганлигини кўриш мумкин. Бундан ташқари, улар ушбу жараённи бузишдан манфаатдор эдилар. Шундай ҳам бўлди. Конференцияни ўтказиш саналари кўчирилган бўлса ҳам, “Толибон” билан бу кўчириш келишилмаган. Келажакда толиблар Москва форматига қизиқиш билдириши эҳтимолдан йироқ”, - деб фикрини билдирди Афғонистонни ўрганиш маркази директори Омар Нессар. Эксперт фикрига кўра, толибларсиз Москва процесси ўзининг ўзига хослигини йўқотади.\nМосква форматини Тошкент форматига ўзгартирилиши мумкин\nНессар фикрига кўра, афғон музокараларини ўтказиш учун барқарор майдон Тошкент бўлиши мумкин. Бу майдон АҚШ ва толиблар учун қулай.\n“Агар Тошкент платформаси тўлиқ ишга тушса, Москва форматини ўтказишда мантиқ бўлмайди”, - деб ҳисоблайди эксперт.\nМа’no тадқиқот ташаббуслар маркази директори Бахтиёр Эргашев Москва конференцияни ўтказмаслик сабаби Афғонистондаги вазиятни тартибга солиш ташаббусини Россия ўзига тортишга уриниш бўлиши мумкин деб ҳисоблайди.\n“Биринчи даража ўйинчилар учталиги – Вашингтон, Москва ва Пекин Афғонистон тақдирини ҳар бири ўзининг инструментлари орқали ҳақ қиладилар. Ушбу учталикдан бири фаол ишлай бошлаганда, бошқаларнинг қаршилигига сабаб бўлади, чунки уларнинг манфаатлари ҳар доим ҳам эътиборга олинмайди. Афғонистоннинг ўзида ҳам Москва форматини аниқ қўллаб-қувватлаш йўқ. Россия тожикларга ишонч билдириб, пуштунларни эмас, Шимолий Альянсни қўллаб қувватлади. “Толибон” ҳаракатига нисбатан Москва позицияси бўйича толибларда ҳам ўзининг ишончсизлиги мавжуд”, - деб таъкидлади эксперт.\nЭргашев фикрига кўра, музокараларни Тошкент платформасига кўчирилишида Ўзбекистоннинг фаол минтақавий сиёсатини амалга оширишга интилиши ва АҚШнинг Афғонистондан чарчаганлигига тўғри келди.\nВашингтонда президентлар Дональд Трамп ва Шавкат Мирзиёев учрашуви чоғида Афғонистон масаласи муҳокама қилинган. Америка Афғонистон бўйича муаммоли масалаларнинг бир қисмини Ўзбекистонга топширганди.\nНима учун АҚШ модератор ваколатларини Ўзбекистонга топширди\n90-чи йиллар охиридан бошлаб Тошкент Афғонистон бўйича ўзининг стратегиясига эга ва у ҳеч қачон ўзгармаган. Уларнинг асосий тамойиллари: ҳарбий йўл билан эмас, сиёсий мулоқот, минтақа ташқарисидаги давлатлар Қобулга аралашувини камайтириш, иқтисодиётга алоҳида эътибор қаратиш. Шу боис, Ўзбекистон ички афғон масаласини тартибга солиш бўйича модератор бўлишга жиддий имкониятга эга. Бундан ортиғига Тошкент даъво ҳам қилмаяпти. Асосий келишувлар учта давлатлар - АҚШ, Россия, Хитой томонидан қонунийлаштирилади.\nАфғонистонда чарчаб қолиш фонида АҚШда ушбу давлатда ўзининг ҳарбийлар сонини қисқартиш бўйича режалари бор. Бу муаммо эски ва бу жараён осон бўлмаслиги тушунарли. Афғонистон хавфсизлиги мамлакатда сиёсий вазиятга боғлиқ, у жуда барқарорсиз. Айниқса, миллий хавфсизлик масалалари бўйича маслаҳатчиси Мухаммад Ханиф Атмарнинг истеъфосидан кейин.\nУнинг ўрнига 2015 йилдан Вашингтонда элчи лавозимида бўлган 35 ёшли давлат хизматчиси Хамдулла Мохиб тайинланди. Эътиборлиси шундаки, Мохим Британия фуқаролигига эга бўлиб, АҚШ фуқароси билан турмуш қурган. Омар Нессар сўзларига кўра, президент Ашраф Ғанида кардлар танқислиги бор. У фақат ўзи ишонган одамларни тайинлаяпти. Булар кундан кунга камайиш бормоқда. Аввалги Хамид Карзай бошқаруви билан солиштирилганда Афғонистонда вазият ёмонлашган. Мамлакат шимолидаги 7 дан 9 тагача уездлар қуролланган мухолифатчилар томонидан назорат қилинади. Ҳар бир томон ўзининг кучини кўрсатмоқда.\n“Толибон”да ягона марказ бўлмаганлиги туфайли вазият тобора чигаллашиб бормоқда. Мамлакатга Сурияда ҳарбий тажриба ортирган хорижий ёнланмачилар оқиб келмоқда. Уларнинг аниқ сони ҳақидаги маълумотлар турли хил. Афғон марказий ҳукумати 9-10 минг хорижий жангарилар ҳақида гапирмоқда. Россия эса 3-4 минг рақамларни айтмоқда. Аммо, уларнинг сони қанча бўлишидан қатъий назар, улар Афғонистонга ҳам, Марказий Осиё қўшни давлатларига ҳам хавф солмоқда.\nҲеч қачон Марказий Осиёга таҳдид қилмаган “Толибон”дан фарқли улароқ “Ислом давлати” уюшмаси бўлинмаларининг бир қисми Афғонистон шимолий туманлардаги вазиятни назоратга олгандан сўнг, қўшни давлатларда жиддий қўпорувчилик ҳаракатларини амалга ошириши мумкин.\n“Афғонистонда вазият ёмонлашиши ва ҳарбий ҳаракатлар Марказий Осиё давлатларига ўтиш хавфи мавжуд. Бу асосда мамлакатни "ИД"дан тозалашга ёрдам бериш мақсадида толиблар ва марказий афғон ҳукумати ўртасида ягона фронт ҳосил қилиш борасида келишишга ҳаракатлар қилинмоқда. Бу тактик вазифани амалга ошириш учун бундай иттифоқ ҳосил бўладими – бу барча музокараларнинг долзарб саволидир”, - деб якунлади Эргашев.


ИИВ: Фуқароликнинг ҳам ўзига яраша шартлари бор – HURRIYAT\nИИВ: Фуқароликнинг ҳам ўзига яраша шартлари бор\n2 yil oldin Behzod 317\nУч-тўрт йил аввал Қирғизистондан юртимизга келин бўлиб тушган бир аёл кекса отаси, ака-укаларини кўриб келиш учун қанча қийинчиликларга дуч келганини айтиб берганди. Катта тажрибага эга шифокорнинг эса ўн-ўн беш йиллаб фуқаролик паспортисиз яшаб келгани ва айни сабаб билими-иқтидори етарли бўлатуриб, бирор вазифага лойиқ кўрилмагани ҳам шу каби ҳолатларнинг юздан бири эди. Бугун бундай чекловларга барҳам берилди.\nҚўшни давлатларга эмин-эркин ўтиб-қайтиш имкони яратилди, фуқаролиги бўлмаган юзлаб кишилар эса Ўзбекистон фуқаролигига қабул қилиниб, паспортлар берилмоқда. Барча соҳалар қатори ички ишлар тизимидаги ислоҳотлар ҳам изчил давом этаётир.\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида ИИВ Ахборот хизмати ўтказган матбуот анжумани соҳага доир шу каби қатор масалаларга ойдинлик киритди. Унда ИИВ Миграция ва фуқароликни расмийлаштириш Бош бошқармаси вакиллари иштирок этди.\nТаъкидланишича, жорий йилнинг ўн ойи мобайнида Президентимизнинг 23 та фармони асосида 4951 нафар фуқаролиги бўлмаган шахс республикамиз фуқаролигига қабул қилинган. 847317 кишига биометрик паспорт, 781376 фуқарога эса хорижга чиқиш ҳужжати расмийлаштириб берилган. Айни пайтда давлатимиз раҳбарининг тегишли фармонларига асосан 56 давлат фуқароси 30 суткагача визасиз мамлакатимизда бўлиш, 111 давлат фуқароси республикамиз ҳудудидан кўчмас мулк сотиб олиш ва яшаш гувоҳномасини қўлга киритиш, 76 давлат фуқароси электрон виза расмийлаштириш ҳуқуқига эга. Бундан ташқари, “Ватандош”, “Инвестиция” визалари ҳамда “Фахрий фуқаро” гувоҳномаси жорий этилган.\nРеспубликамиз ва чет эл фуқаролари, хорижий инвесторларга яратилаётган қулай шароит ва имкониятлар натижасида ўтган ўн ой давомида 699 7114 нафар хорижликлар мамлакатимизга ташриф буюрган. Таассуфки, уларнинг ҳаммаси ҳам тегишли тартиб-қоидани билавермайди ёки амал қилмайди. 6 729 нафар чет эл фуқароси республикамиз ҳудудида бўлиш қоидаларини бузиб яшаганлари аниқланган ва уларга Маъмурий жавобгарлик тўғрисидаги кодекснинг 225-моддаси бўйича тегишли чоралар кўрилган.\nИчки ишлар вазирлигининг тегишли буйруғи асосида ўн ой давомида Тошкент шаҳри бўйича жами 32 380 нафар, Тошкент вилояти бўйича 7 462 нафар фуқаро доимий рўйхатга олинган.\nАнжуманда йиллар давомида соҳада тўпланиб қолган муаммоларга қонунчиликдаги айрим камчиликлар ҳам сабаб бўлгани таъкидланиб, муҳокамага қўйилган “Ўзбекистон Республикасининг фуқаролиги тўғрисида”ги янги қонун лойиҳаси ҳақида ҳам сўз юритилди.\n— Ушбу янги қонун лойиҳасини ишлаб чиқишга эҳтиёж туғдирган бир қатор сабаблар бор, — деди ИИВ Миграция ва фуқароликни расмийлаштириш Бош бошқармаси бошлиғи биринчи ўринбосари Нодир Зияев. — Аввало, амалдаги қонун миграция жараёнлари ва фуқароликни расмийлаштириш билан боғлиқ муносабатларни тўлиқ қамраб олмаган. Аксарият нормалари замон талабларига жавоб бермайди. 1991-2016 йиллар давомида атиги 482 нафар, 2016-2019 йил октябрь ойига қадар 8054 нафар кишига фуқаролик мақоми берилган, холос. Шу пайтга қадар жами 95 857 нафар фуқаролиги бўлмаган шахс мамлакатимизда истиқомат қилиб келган. Бундан ташқари, мазкур қонунда Ўзбекистон Президенти ҳузуридаги фуқаролик масалалари бўйича комиссия фаолиятининг ҳуқуқий асослари ва кафолатлари белгилаб берилмаган. Давлат органлари ўртасида электрон ҳамкорлик, маълумотлар базасининг мавжуд эмаслиги эса мурожаатларни кўриб чиқишнинг асоссиз равишда узоқ муддатга чўзилишига сабаб бўлган. Янги қонун лойиҳасида фуқароликка қабул қилишнинг бир неча турлари кўрсатиб ўтилган. Масалан, биринчи турда, мамлакатимиз ҳудудида беш йил узлуксиз яшаган хорижий давлат фуқаролари ўз давлатидан рўйхатдан чиққан бўлса, Ўзбекистон фуқаролигига қабул қилинади. Иккинчи турда хорижий давлат фуқароси ёки фуқаролиги бўлмаган шахс ҳисобланган ватандошларга ушбу ҳуқуқ берилади. Умуман, шу каби бир қатор нормалар борки, мавжуд камчиликларга чек қўяди. Қонун лойиҳасини ишлаб чиқишда Германия, Белоруссия, Россия ва Қозоғистон давлатларининг тажрибалари ўрганиб чиқилди. Ушбу лойиҳа мамлакатимизда фуқаросизликни қисқартириш бўйича амалга оширилаётган ишлар борасида муҳим қадам бўлиши БМТ Инсон ҳуқуқлари масаласи бўйича комиссия томонидан юқори баҳоланган.\nТадбирда миграция, чет элга чиқиш масалалари ҳақида гап кетганда, кўплаб фуқаролардан хорижга чиқиш паспортини олиш билан боғлиқ турли саволлар берилаётгани таъкидланди. Хўш, хорижга чиқиш ҳужжатини олиш учун қандай қулайликлар яратилган?\nИИВ Миграция ва фуқароликни расмийлаштириш Бош бошқармаси бўлим бошлиғи Баҳриддин Турсунов ушбу масалада қуйидагиларни маълум қилди:\n— Аҳолига қулайлик яратиш, ортиқча оворагарчиликларнинг олдини олиш мақсадида хорижга чиқиш ҳужжатини вақтинча яшаш жойидан берилиши масаласи айни вақтда кўриб чиқилмоқда, муҳокамалар олиб бориляпти. Биометрик паспорт эса аввалгидек доимий яшаш жойидан берилади. Кўпинча нега икки паспортни ҳам вақтинча яшаш жойидан олиш мумкин эмас, деган савол берилади. Сабаби, биометрик паспортга доимий яшаш жойи кўрсатилган штамп босилади. Хорижга чиқиш ҳужжатида эса бунга ҳожат йўқ. Доимий яшаш жойидан ушбу ҳужжатни олиш эса анча соддалаштирилди, бир ҳафта — ўн кун ичида мурожаатлар қаноатлантирилмоқда.\nАнжуманда Тошкент шаҳри ва Тошкент вилоятига рўйхатга қўйиш билан боғлиқ, шунингдек, хорижга чиқиш истагидаги шахсларга қўйиладиган чекловларга доир кўплаб саволлар ўртага ташланди.\nPrevious Саратон хасталигига вакцина жорий этилди\nNext Фироғийнинг ташрифи


Осмон остида сайр: янги авлод кабриолетлари » Скачать музыку бесплатно новинки музыки 2016-2017\nОсмон остида сайр: янги авлод кабриолетлари\nКабриолет — ғайритабий машина ҳисобланади. Бу моделлар автомобиль ишлаб чиқарувчи компанияларга даромад келтирмайди. 2004 йилдан бери бу каби машиналарни ишлаб чиқариш 51 фоизга тушиб кетди. Улар усти ёпиладиган турларига нисбатан кам ишлаб чиқарилади. Автокомпаниялар кабриолетларнинг турли моделларини кашф қилишади, уларни синовдан ўтказишади ёки умуман уларга кам эътибор қаратишади, хуллас, бир сўз билан айтганда, кабриолетлар истеъмолдан чиқиб кетаётгандек... Шу сабаб ушбу машиналарнинг рейтингини тузишга қарор қилдик. Рўйхатга киритилган маркалар ўзига эътиборингизни тортиши табиий. 1. Rolls-Royce Dawn (2017) Бу кабриолет Rolls-Royce’нинг иккинчи линейкасида чиққан тўрт ўринли машинадир. У ўзидан олдин чиққан Phantom’га қараганда кичикроқ ҳамда арзонроқ ҳисобланади. Нозик интерьерлар қимматбаҳо ёғочлардан ишланган бўлиб, уларни бошқарув панелларидан тортиб, эшик ва кузовнинг орт қисмларигача учратиш мумкин. Бундан ташқари, автомобиль 6,6 литрга эга бўлган V12 бензинли турбодвигатель билан таъминланган. У 568 от кучига эга бўлиб, айланиш лаҳзаси 780 Нм. га тенг. Жиҳозлар ўрнини саккиз босқичли узатмалар қутиси ҳам тўлдиради. Автомобиль соатига 100 км.ли тезликка 4,9 сония ичида чиқади. 2. Audi R8 Spyder (2017) Audi R8 Spyder — R8 модификациясининг сўнгги йиллардаги энг ажойиб намунаси ҳисобланади. Олди қисми катта панжара ва диодли чироқлар билан таъминланган. Орт қисми эса ўриндиқлардан то автомобилнинг дум қисмига қадар вентилацион қувурчалардан иборат. У илк бор Нью-Йоркда ўтган автосалонда тақдим этилган эди. Унда 5,2 литрли V10 двигатели жойлаштирилган. У 540 от кучига эга бўлиб, айланиш лаҳзаси 540 нанометрни ташкил этади. Двигатель етти босқичли узатмалар қутиси билан бирга ишлайди. Унда иккита сцепления мавжуд. У соатига 100 км.ли тезликка 3,6 сонияда чиқа олади. Автомобилнинг рамасининг 80 фоизи алюминдан ясалган. R8 купесининг нархи 2017 йилдан бошлаб 162,9 минг АҚШ доллари этиб белгиланган. 3. Jaguar F-Type SVR (2017) Jaguar автокомпаниясининг F-Type SVR кабриолети Женева автосалонида муваффақиятли намойиш этилди. Унинг ичига 5 литрли V8 двигатель жойлаштирилган бўлиб, у 575 от кучига эга ҳамда айланиш лаҳзаси 700 нанометрни ташкил этади. Автомобилнинг овози жуда баланд. У соатига 100 км.ли тезликка 3,5 сонияда чиқа олади. Бу кўрсаткич одатий F-Type маркаларига қараганда 0,4 сонияга кўп деганидир. Унинг энг юқори тезлиги соатига 320 км.ни ташкил этади. Нархи 128,8 минг АҚШ долларидан бошлади. 4. MINI John Cooper Works Convertible (2017) Барча автомобиль ишқибозлари BMW i8 Roadster’ни кутаётган бир пайтда, кўпчиликнинг эътиборини мана бу кичкинтой ўзига тортди. У 2 литрли турбодвигатель билан таъминланган бўлиб, олти босқичли автомат ҳамда қўлда бошқариладиган узатмалар қутисига эга. Ушбу модель 40 минг АҚШ доллари атрофида баҳоланган. 5. McLaren 675LT Spider (2017) McLaren компанияси ушбу кабриолети билан анча шов-шувга сабаб бўлди. Автомобилнинг нархи 372,6 минг АҚШ долларига баҳоланган ҳамда 500 нусхада чиқарилган. У ташқи ва ички томондан ҳам кабриолет талабларига тўлиқ жавоб беради. Машина 3,8 литрли V8 мотори билан жиҳозланган. Унинг қуввати 666 от кучини ташкил этади, етти босқичли узатмалар қутисига эга. Кабриолет соатига 100 км.ли тезликка 2,9 сония ичида кўтарилади. 6. Bentley GT V8 S Convertible (2017) Bentley компанияси тақдим этаётган тўрт ўриндиқли кабриолет жорий йилнинг июнь ойига қадар сотувга чиқарилади. Унинг асосий сифати шундаки, автомобиль ўзгача, янги рангда бўлади. Унинг бошқа жиҳатлари “ўтмишдош”ини такрорлаган — 520 от кучига эга, соатига 100 км.ли тезликка 4,5 сония ичида эришади. Унинг энг юқори тезлиги 307 км/с. 7. Mercedes-Benz AMG C43 Cabriolet (2017) 2016 йилнинг бошида Женевада бўлиб ўтган автошоуда Mercedes компанияси ўзининг C-синфидаги илк кабриолетини намойиш этди. У йиғиладиган том ва Air scarf (“ҳаво шарфи”) билан таъминланган. Капот остида эса 3 литрли ҳамда 362 от кучига эга двигатель жойлаштирилган. Унинг ёрдамида автомобиль соатига 100 км.ли тезликка 4,7 сония ичида эришади. 8. Porsche 718 Boxster S (2017) Porsche компанияси тақдим этаётган 718 Boxster S моделини чиқариш июнь ойида режалаштирилган бўлиб, унинг нархи 70 минг АҚШ доллари этиб баҳоланган. Тўғрисини айтганда, янги модель эскисидан унча фарқ қилмайди, унинг фақатгина орт чироқларига чизиқлар туширилган бўлиб, ён томонидаги ҳаво ўтказгичлар бироз кенгайтирилган. Boxster S 350 от кучига эга двигатель, PDK узатмалар қутиси ва соатига 100 км. Тезликка 4 сония ичида чиқишга ёрдам берувчи Sport Chrono тўплами билан жиҳозланган. Автомобилнинг энг юқори тезлиги соатига 285 км.ни ташкил этади. 9. Ferrari 488 Spider (2016) Бу модель Ferrari 488GTB’нинг деярли нусхаси бўлиб, ундан фақатгина том қисми олиб ташланган. Кабриолет V8 двигателига эга бўлиб, у 661 от кучига эга. Унинг томи 14 сония ичида йиғилади. У соатига 100 км. тезликка 3 сония ичида чиқиб олади. Нархи эса 300 минг АҚШ доллари атрофида. 10. Chevrolet Camaro ZL1 Convertible (2017) Camaro шундоқ ҳам энг яхши машина бўлиб, унинг кабриолети янада яхши этиб ишлаб чиқарилган. Унинг сотуви йил якунига қадар йўлга қўйилади. Кабриолет 640 от кучига эга V8 двигатели билан таъминланган. Бундан ташқари, пойга подвескаси ва Brembo тормози билан жиҳозланган. У купега қараганда зўрроқ кўринади: 20 дюймли алюмин ғилдирак дисклари, олд томонида агрессив панжара ҳамда юқори ҳажмли кузов. 11. Mazda MX-5 Miata Retractable Fastback (RF) (2017) Йиғиладиган том қисми Mazda компаниясининг ютуқларидан биридир. Miata моделининг янгиланган мажмуасида тўрт цилиндрга эга 2 литрли двигатель ва олти босқичли узатмалар қутиси (механика ва автомат) бор. 12. Range Rover Evoque Convertible (2017) Rover компанияси ва ниҳоят ўз орзусига етди! Улар спорт йўлтанламасининг томини олиб ташлашди. Энди машинани очиқ осмон остида бошқариш мумкин бўлади. Машина тўрт цилиндрга эга 2 литрли двигатель билан жиҳозланган бўлиб, унинг қуввати 240 от кучига эга. Том қисми соатига 50 км. тезлик ичида 18 сония вақт оралиғида йиғилади. Унинг нархи 50 минг доллардан бошланади. 13. BMW 6 Series Convertible (2017) BMW компаниясининг 6-сериаси навбатдаги авлоди уч модификацияда ишлаб чиқарилади: икки эшикли купе ва кабриолет, шунингдек, тўрт эшикли Гран Купе. Кабриолет, албатта, улар ичида энг таниқлисидир. BMW компаниясининг қайд этишича, янги версия 2017 йилда ишлаб чиқарилади. Компаниянинг қўшимча қилишича, унда янада кучлироқ двигатель ўрнатилади. Manba: xabardor.uz


КУЗ-ҚИШКИ ТАДБИРЛАРНИ ПУХТА БАЖАРАЙЛИК — Shahrisabzt.UZ\nДеҳқончилик соҳасида амалга ошириладиган ишлар мавсум танламайди. Айниқса, бу борада куз-қиш ойларида агротехник тадбирларни пухта ҳамда сифатли қилиб, амалга оширсак, бу келгуси йилнинг қишлоқ хўжалиги соҳасида ҳосилдорлик даражасини белгилаб беради. Мана шу талабдан келиб чиққан ҳолда Шаҳрисабз туманида қишлоқ хўжалиги соҳасида агротехник тадбирларни бажаришга пухта киришилмоқда.\nЖорий йилнинг 29 ноябрь куни туман “Машина трактор парки” ДАЖда туман ҳокимининг мутасадди бўлим бошлиқлари, қишлоқ хўжалигига хизмат кўрсатувчи ташкилотлар ходимлари, фермер хўжаликлари раислари ҳамда механизаторлар иштирокида қишлоқ хўжалигида куз-қиш мавсумидаги агротехник тадбирларни бажариш масалалари бўйича семинар бўлиб ўтди. Уни Шаҳрисабз тумани ҳокими Исроил Аманов очаркан, бу борада туманимизда амалга оширилаётган ишлар хусусида алоҳида тўхталиб ўтиб, йўл қўйилаётган камчиликларга танқидий баҳо берди.\n— Биринчи галда барча фермер хўжаликлари раислари кузги шудгорлаш ишларини кечиктирмасдан сифатли амалга оширишлари зарур, — дейди Исроил Аманов. -Шудгорлашни айни кунларда тунги пайтда бажарилса, меҳнат унумдорлиги юқори бўлади. Туман “Машина трактор парки” ДАЖ ўзида мавжуд барча ҳайдов тракторларни узлуксиз ишлашини таъминлаши шарт. Ҳайдов тракторларига даланинг ўзида техник хизмат кўрсатишлари, механизаторларга қулай меҳнат шароитлари яратишлари ҳамда уларни моддий ва маънавий жиҳатдан рағбатлантириб боришлари лозим бўлади.\nСеминарда қишлоқ хўжалиги соҳасида агротехник тадбирларни бажаришда иштирок этаётган барча механизаторларга моддий рағбат сифатида ун, ёғ, картошка, сабзи, пиёз каби озиқ-овқат маҳсулотлари, қишки иш кийимлари ва 500 минг сўмдан пўл маблағлари тарқатилди.\nБўлиб ўтган семинарда ушбу мавсумни самарали якунлаш бўйича тадбирлар режаси тасдиқлаб олинди.


Ёзда дам олгани қаерга борасиз?\n24 январ 2021, Тошкент вақти: 21:13\nЎзбекистонлик сайёҳлар сони йил сайин кўпаймоқда. Ўзбекистондаги Туркия элчихонаси расмийси Жиҳон Варликнинг Анатолия ахборот агентлигига маълум қилишича, 2010 йилда Ўзбекистондан Туркияга 68 минг сайёҳ борган. 2011 йилда эса уларнинг сони 85 минг кишига етган.\nЖорий йилнинг 4 ойи давомида қарийб 27 минг ўзбекистонлик Туркияда дам олган.\nБу ўтган йилнинг шу давридаги кўрсаткичга нисбатан 25 фоизга кўп.\nАйни пайтда, оддий ўзбекистонликлар, хусусан, давлат идораларининг ходимлари, ўқитувчи ва шифокорлар учун турли оромгоҳларга бориб дам олиш орзу бўлиб қолмоқда.\nҲафта саволи рукнининг бугунги сонида респондентларга “Ёзда дам олгани қаерга борасиз?” деган савол билан мурожаат қилдик.\nГулсум опа, ҳамшира:\n- Ҳар йили бизлар Кумушконга чиқамиз. Бу йил Самарқандни зиëрат қилмоқчимиз. Коллектив бўлиб борамиз. Оилам бор, учта фарзандим бор. Кумушкон¸ яна Хумсонда дам олганмиз, Чимëнга борганмиз. Имкониятим бўлганда, Анталияга борардим. Европага чиққим келади. Дубайга бориб дам олгим келади, Парижга боргим келади. Ўзимизда ҳам ҳозир камчиликмас. Ҳамма нарса бор. Ўзимизда ҳам дам олсангиз бўлади. Ўзимиздаги оромгоҳлар ҳаммаси яхши.\nШароф, Сурхондарë вилояти ИИБ навбатчиси:\n- Бирор жойга боришни ният қилганим йўқ. Уйда хўжалик ишларини қиламан. Ният қилганим йўқ бир жойга чиқишни. Оилам билан чиқмоқчи эдик, лекин чиқа олмаймиз ҳозир, чунки фарзанд кутаяпмиз. Тошкентга бориш, Самарқандга бориш ниятим бор. Ўзим Самарқандга борганман, лекин оиламни олиб бормаганман-да.\n“Абдураҳмон Жомий” маҳалла кенгаши ходимаси Азизахон:\n- Билмадим. Ҳали дам олишни ўйлаб кўрган эмасмиз. Ишдан ортмасак ҳам керак. Асли самарқандликмиз. Ўша жойга бориб, ота-онамизни кўриб келмасак, унақа дам олишга вақтимиз йўқ. Ишдамиз, мана ҳозир ҳам ишдамиз. Ëз фасли бошланди. Маҳаллада айни иш қизғин. Дам олишга вақтимиз йўқ. Оилани ҳисобга оладиган бўлсак, хўжайиним ҳам ишда, мен ҳам ишда. Бориб ота-онамизни кўриб келишга вақт бўлса бўлди. Имкониятим бўлганда, онамнинг олдига бориб, бир ҳафта мазза қилиб келардим.\nБотир, “Ўзулгуржисавдоинвест” ходими:\n- Хумсонга чиқилади-да оилавий. Хусусий уйларда. Чет элларда ҳам дам олганмиз. Туркияда, Швейцарияда, Англияда 10-15 кун бўлганман. Туркия ëққан. Ҳамма нарса туристларга мослашган-да. Туристлар учун қилинган ҳамма нарса. Самолëтдан тушишингиз билан олиб кетади. Биз энди агентстводан борганмиз. Самолëтда олиб кетиб, меҳмонхонага жойлаштиради. Уч маҳал овқатини беради. Ўзи ҳар хил турларга олиб чиқади. Ўзининг программаси бўйича олиб юради-да. Бу йил ҳозирча шу ерда. Бу йил Хумсон бўлса керак.\nҚишлоқ ва сув хўжалиги вазирлиги ходимаси:\n- Мен ҳеч қаерда дам олмоқчи эмасман. Дам олганим ҳам йўқ ҳали. Дам оламан, лекин уйимда дам оламан. Бизларда матбуот хизмати бўлими бор. Ўшаларга телефон қилсангиз, ҳамма даннийларни айтиб беради. Хўжайиним қаерга олиб борсалар, ўша ерга бораман. Мен ўзим бормайман. Уч фарзандим бор. Болаларимдан қутулганман. Ўзим кампирман. Овозингиз умуман эшитилмаяпти. Алло...\n- Мустақилликка 20 йил бўлган бўлса, 20 йил ҳеч қанақа дам йўқ. Уйда ғимир-ғимир. Шу бола-чақани боқиш. Дам деган нарса йўқ. Мустақиллик бўлгунча менинг ишхонамдан Германияга путëвка берган 460 сўмга. Союз пайтида бўлаëтган нарсани айтаяпман. Чортоқда дам олгани берган санаторияларда. Болгарияга берган 1985 йилда. Гапнинг очиғи, иккинчи гуруҳ инвалидиман 90-йилдан бери. 20 йил мобайнида менга бирорта путëвка бермаган. Қанақа бу давлат, мустақиллик. Бу мустақиллик ўғриларга бўлди, тепада ўтирганларга. Ана уларга савол берсангиз бўлади. Оддий фуқароларга дам йўқ. Бола-чақани боқиш. Бозорлардаги нархлар, ҳозир ҳеч иложи йўқ, дамни ўйлашнинг ҳам ҳожати йўқ. Мен шофëр бўлиб ишлаганман.\nМосквада ишлаётган ўзбекистонлик меҳнат муҳожири:\n- Стройкада ишлайман. Мен ҳеч қандай дам олмайман. Ëзи билан ишлайман. Нимага дам олишим керак? Биз қишда дам оламиз, ëзда ишлаймиз. Сабаби совуқ бўлади, ишламаймиз шунинг учун. Дам оламиз қиши билан. Ëзда топганимизни қишда еймиз. Мен ишдаман, кечирасиз.\nАнвар, Москвадаги андижонлик талаба:\n- Мен одатда ëзда Ўзбекистонда дам оламан. Бу йил ҳам, Худо хоҳласа, Ўзбекистонга кетаман. Чунки мен бу ерда ўқийман. Бир йилда бир марта каникул беради. Каникулдан фойдаланиб, Ўзбекистонга бориб келаман. Бир ой туриб келаман. Шу менга етади. Ўзимнинг уйимга бораман. Шароитга, вақтга қараб Ўзбекистонни айланаман. Андижонда энг машҳур жойлар паркларга борамиз, Боғишамолга борамиз, тоғларга борамиз.\nЖамшид, Санкт-Петербургдаги фарғоналик меҳнат муҳожири:\n- Ëшим 29да. Урумчида бўлганман. Россияга ҳаммамиз ишлагани келганмиз. Пул топгани келганмиз. Ўзбекистонда, Марказий Осиëда иш, пул йўқлиги учун, қийинчилик бўлаëтгани учун ҳаммаси ишлагани кетган. Бу ердагиларнинг қайсиниси қанақа қилиб дам олади? Сурхондарë, Қашқадарëдан келган, русчани билмаган болалар сарсон-саргардон бўлиб юрибди бу ерда. Ҳаттоки сигаретга ҳам пули йўқ-ку. Шулар қатори мен ҳам ишлагани, оила боққани келган одамман. Қанақа қилиб дам оламиз?\nНасриддин ака, ўқитувчи:\n- Ҳозир таътилдаман. Уйда дам олаяпман. Макка экканман, гул экканман, суғориб юрибман. Борадиган жойим йўқ. Касбим ўқитувчи. Мен ҳеч қаерга чиққаним йўқ тўғрисини айтсам. Шароитим йўқ дам олишга. Нуротадан чиққан эмасман. Навоий шаҳрининг ГРЭСида, профилакториясида дам олганман. Икки марта борганман. Шароит йўқ, иқтисодий қийинчилик. Бола-чақалар ҳаммаси катта бўлди. Насиб қилса, болаларни уй-жойли қилсак, дам оламан. Пенсияга чиқсам-да. Пенсияга уч йил қолди.


Гулнора Каримова хос зиëфатдаги хос меҳмони Холид Эргенч билан. Сурат Sayyod.com сайтидан олинди.\nГулнора Каримованинг Тошкент марказидаги Ичон қалъасида ўтказган базму зиëфати яна Эрон инқилобидан олдин малика Сурайё ўтказган тадбирларни эсга солди...\nГулнора Каримованинг Тошкентдаги оддий аҳолидан иҳоталанган Ичон қалъаси ичидаги базми нафақат муҳозафакор кишилар¸ балки либерал кўз қарашдаги дўстларимиз тарафидан ҳам аччиқ эътироз билан қаршиланди.\n- Муаллиму врачлар оғир шароитларда, овқатларига ўз чўнтакларидан пул тўлаб, пахта тераркан, бу ерда фақат битта одам - Гулнора Каримова учун томоша ҳозирланган¸ деб ëзғирди тошкентлик рассом Вячеслав Охунов ББСга берган интервюсида.\nАйни пайтда Тошкентда ўтказиладиган ақиқаю¸ эҳсонларнинг энг исталган меҳмони¸ амри маъруф пири Анвар қори каби фозил уламо ҳам Гулнора Каримованинг тадбирларида кўриниш бермоқда.\nЎзбекистонда ва ундан ташқаридаги тақвоси кучли ўзбеклар ғазаби номаълум киночи суратга олган “Мусулмонлар гуноҳсизлиги” филмига қаратилганига гувоҳ бўлдим.\nУммон ортида суратга олинган филмнинг уммон ортидаги муаллифини ғажишга ҳозир оломон Тошкентнинг Ичон қалъасидаги “очил дастурхон” ҳақида ғиринг демайди.\nМусиқа¸Туркия ва Россия шоу ва секс дунëсида ном чиқарган шоввозларнинг ғоз юриши. Мовий кўзларини Гулнора Каримавнинг очиқ кўкрагига ҳирс билан тиккан Султон Сулаймон (Xолид Эрганч) Чаппар урган ранглар. Гули бренди остида чиқарилган атирлар ифоси.\nПрезидент соҳибжамол қизининг телевизор русумидаги шаффоф либоси. Оғзидан олов пуркаëтган бозингарлар¸ муздан ясалган ғаройиб махлуқларнинг ҳайкаллари. Голландиядан махсус келтирилган атиргуллар калласидан тикланган деворлар...\nХудди “Муҳташам юз йил” сериалидаги шаҳзоданинг суннат тўйига менгзайдиган дабдаба....\nБир сўз билан айтганда¸ қироличанинг дилхушлиги.\nАйни шу манзара¸ Ислом инқилоби арафасидаги Теҳроннинг Вали Аср кўчасида ҳам кузатилган эди.\nВали Аср кўчасидан сал нарида қашшоқлик¸ умидсизлик ва нафратнинг улкан дарахти сув ичар эди.\nБухородан 500 чақирим юрсангиз¸ Эронга борасиз¸ қоласиз.


Нега коронавирусдан ўлим ҳолати Осиёда Европадан кўра камроқ қайд этилаётгани тушунтирилди | Qalampir.uz\nНега коронавирусдан ўлим ҳолати Осиёда Европадан кўра камроқ қайд этилаётгани тушунтирилди\nОлам\t01 Июнь 15:41 15482\nЯпониялик олим Кентаро Ивата, Осиё мамлакатларида Европа мамлакатларига қараганда нега кам одам коронавирусдан ўлишини тушунтирди. Унинг фикрича, бунинг сабабларидан бири осиёликларнинг гени европаликларникидан кўра бошқачароқ ва улар ғарбликлар каби семиришга мойил эмас.\nИвата таъкидлашича, Япония ва Осиёнинг бошқа давлатларида янги коронавирус билан касалланган одамлар, европаликларга қараганда камроқ ўладилар. У Японияда касаллик оқибатида саккиз юзга яқин одам вируснинг қурбонига айланганини эслатиб ўтди.\nМасалан, кунчиқар мамлакатида ҳар 1 000 000 аҳолига ўлим 6,4 кишига, Хитойда учтага ва Жанубий Кореяда бештага тўғри келади. Шу билан бирга, Италия, Испания ва Англияда бу рақамлар бир-биридан фарқ қилади. У ерда ҳар юз миллион одамга ушбу вирусдан беш юз киши вафот этган.\nЭпидемиологнинг сўзларига кўра, Осиё ирқи вакилларининг генетикасида ўзига хос хусусиятлар бўлиши мумкин. Бу уларга инфекцияни осонроқ енгиш имконини беради.\nШунингдек, у осиёликлар бошқа вируслар билан касалланганларида тезроқ иммунитетга эга бўлишлари мумкинлигини таъкидлади. Бундан ташқари, Иватанинг таъкидлашича, ўлим даражаси пастлигининг сабаби осиёликларнинг семиришга мойил эмаслигидадир.\nБинобарин, Осиё аҳолисининг юрак-қон тизимида тромб шаклланиш хавфи бошқа ирқдагилардан кўра пастроқ. Шу туфайли, осиёликлар европаликларга қараганда вирусга камроқ сезгир бўлишади, деб ҳисоблайди Ивата. Бироқ, шу билан бирга, у айтилганларнинг барчаси шунчаки фараз эканлигини қўшимча қилди.\n24 Сентябрь 11:27 154843\n25 Сентябрь 18:04 51666\n24 Сентябрь 15:09 49196\n26 Сентябрь 13:35 29737\n24 Сентябрь 16:54 29037


Сен гўзал ва муқаддассан аёл!\nЎзМТДП Навоий вилоят кенгаши томонидан 8 март – Халқаро хотин-қизлар куни муносабати билан вилоятимиздаги фаол хотин-қизлар иштирокида “Сен гўзал ва муқаддассан аёл!” мавзусида байрам тадбири ташкил этилди.\nЎзМТДП Навоий вилоят кенгаши ташаббуси билан тумандаги “Ҳунарманд” марказида сайёр қабул ўтказилди.\nБу йил Навоийда туризмни ривожлантириш мақсадида қандай лойиҳалар амалга оширилади?\nБу ҳақда партия вилоят кенгаши ўтказган тадбирда Туризмни ривожлантириш қўмитасининг ҳудудий бошқармаси бошлиғи маълумот берди...\nПрезидент мактаблари иқтидорли ёшлар учун муҳим янгилик\nДавлатимиз раҳбарининг жорий йил 20 февралда қабул қилинган “Президент мактабларини ташкил этиш чора-тадбирлари тўғрисида”ги қарори\nОтаси физик, онаси математик 6 ёшли Миржалолнинг ўзи "лирик"\nУ Навоийнинг 40 дан зиёд ғазал, 50 га яқин рубоийсини ота-онаси оғзидан ёдлаган ва уларни ҳар бирининг мазмунини айта олади.


Давлат телеканаллари катта фарқ билан хусусий ТВларга ютқазмоқда » Sangzor.uz - Инновацион ахборот портали\nSangzor.uz » Breaking news » Давлат телеканаллари катта фарқ билан хусусий ТВларга ютқазмоқда\nInternational Media Service компанияси Ўзбекистон реклама бозори ва телеканаллари рейтингини эълон қилди.\nРейтингга кўра Ўзбекистонда энг кўп кўриладиган ўзбек ТВлари бу - Севимли, ЗўрТВ, MY5, БолажонТВ. Кучли 5ликни Миллий ТВ якунлаган. Энг кам кўриладиган телеканаллар рўйхатида эса - Маданият ва Марифат, УзрепортТВ, ТошкентТВ, ҳамда Ўзбекистон24. Ўзбекистон24 телеканалининг ушбу ўрни баъзиларни ҳайрон қолдирган бўлиши мумкин лекин, Ўзбекистондаги ягона давлат ахборот телеканали сўнгги пайтлар фақат мансабдорлар томоша қиладиган каналга айланган. Эслатиб ўтамиз, Ўзбекистонда фақат шу телеканалга юқори даражадаги расмий йиғилиш ва мажлисларни ёритиш имконияти берилган. Шунга қарамасдан уларнинг рейтинги ҳавас қиладиган даражада эмас.\nЭътиборли жиҳати, Ўзбекистон Миллий телерадио компанияси таркибидаги телеканаллардан фақатгина БолажонТВ хусусий каналлар билан рақобатлаша оляпти. Кинотеатр, Ёшлар ва Наво телеканаллари уларни қувлаётган позицияларда жойлашган. МТРКнинг 13 телеканалларидан 9 таси рейтингнинг қуйи қисмидан ўрин эгаллаган.\nАудитория улушига кўра тижорий каналлар бозорнинг 45 фоизини ташкил этса, каналлар сони жиҳатидан 2 марта кўпроқ бўлган Давлат ТВлари 2 баробар камроқ - 23 фоиз.\nУшбу рейтинг телеканаллар бозоридаги реал аҳволни акс эттирмоқда. Вазият МТРКнинг тизимли ислоҳ қилиниши эҳтиёжи борлигини, телеканалларнинг аксариятини хусусийлаштириш ва иқтисодий мустақил қилиш зарурати ҳамда гибрид цензура элементларини пасайтириб рақобатбардош контент яратишга имкон бериш лозимлиги хақида далолат беряпти. Давлатнинг позициясини, тарғиботини сифатли ва самарали олиб бориш учун ўнлаб телеканаллар шарт эмас. Балки 2-3 кучли, рақобатбардош телеканаллар бўлса кифоя. Давлат каналларининг аксарини хусусийлаштириш МТРКга ажратиладиган бюджет маблағларини муносиблаштириб, қўшимчасига янги йирик солиқ тўловчиларни ҳосил қилади.


Менинг фикрим” жамоавий мурожаатлар порталида Тошкент тиббиёт академиясига Абу Али ибн Сино номини бериш ҳақида петиция эълон қилинди. — Uzmedtexprom\nМенинг фикрим” жамоавий мурожаатлар порталида Тошкент тиббиёт академиясига Абу Али ибн Сино номини бериш ҳақида петиция эълон қилинди.\nUzmedtexprom > Новости > Менинг фикрим” жамоавий мурожаатлар порталида Тошкент тиббиёт академиясига Абу Али ибн Сино номини бериш ҳақида петиция эълон қилинди.\n“Абу Али ибн Сино бобомиз жаҳон тиббиёт фани ривожига тамал тошини қўйган, унинг бугунги ривожи учун барча назарий ва амалий асосларни яратган олим сифатида бутун дунёга маълум. Ҳаттоки, бугунги кундаги мураккаб жарроҳлик амалиётлари ва даволаш жараёнлари Ибн Синонинг кўрсатмаларига асосланган ҳолда ўтказилади”, — дейилади мурожаатда.\nБилдирилишича, дунёнинг энг ривожланган мамлакатларидаги тиббиёт таълим муассасаларида Абу Али ибн Синога алоҳида эътибор кўрсатилиб, эъзозланади.\n“Шу сабабли, Тошкент тиббиёт академиясига Абу Али ибн Сино номини беришни таклиф қиламиз”, — деб ёзади петиция муаллифи.


Байден америкаликларни Украинадаги жанговар ҳаракатларда қатнашмасликка чақирди\nАҚШ президенти Жо Байден америкаликларни Украинадаги жанговар ҳаракатларда қатнашишмасликка чақирди.\n«Америка фуқаролари Украинага бормаслиги керак», дейди АҚШ етакчиси. Байденнинг қўшимча қилишича, у Украинада бир неча америкалик ғойиб бўлгани ҳақида хабардор қилинган. Президентнинг сўзларига кўра, Оқ уй уларнинг қаерда эканлиги ҳақида ҳозирча маълумот олмаган.\nАввалроқ, АҚШ Давлат департаментининг расмий вакили Нед Прайс АҚШ Украинада асирга олинган ва ҳарбий ҳаракатларда қатнашиш учун у ерга борган америкалик фуқаролар тақдири юзасидан Россия билан боғланишга рози бўлганини маълум қилганди. Шу билан бирга, у Вашингтон ҳозирча Москвага бундай илтимос билан мурожаат қилмаганига ишора қилди.\nАввалроқ Буюк Британиянинг «The Telegraph» нашри россиялик ҳарбийлар Киев томонида жанг қилган икки америкалик ёлланма аскарни Харков чеккасида қўлга олгани ҳақида хабар берган эди. Нашрга кўра, 39 ёшли Александр Дрюке ва 27 ёшли Энди Хюйн Украинда қўлга олинган биринчи АҚШ фуқаролари ҳисобланади.\nКиритилди: 19:18 18.06.2022. Ўқилди: 2900 марта. Фикрлар сони: 5 та.\nEslari kirib qolibtimi\nЭсини киритиб қўйишган манимча\nАсирга тушган америкаликларни булбулдай сайратади. Улар шундан хавотирда менимча\nэнди узинга келобсан байдижон натодан канча тез чиксанг узинга ва халкинга шунча яхши булади\nХамма велосипедтан йкилди, факат Байден йкилмади.


Раҳмон Тошкентдан озод бўлмоқчи\n23 май 2022, Тошкент вақти: 05:25\nТожикистон президенти "Жануб-Шимол" тармоғи республика энергетик хавфсизлиги кафолати эканини айтди.\nРасмий Душанбе Тожикистонда уч йил мобайнида қуриб битказилган “Жануб- Шимол” электр энергияси линиясининг ишга туширилиши билан республика Ўзбекистондан бўлган энергетик қарамликдан қутилганини хабар қилмоқда.\n«Жануб-Шимол» электр энергия тармоғи Хитой Халқ Республикасининг ТВЕА ширкати томонидан уч йил мобайнида қурилиб, режадагидан бир йил олдин ишга туширилди. 300 километрлик мазкур тармоқ бир йилда 8 миллиард киловатт соат электр энергиясини ўтказиш қудратига эга.\nМазкур қурилиши ишларига 282 миллион АҚШ доллари сарфланди. Ушбу маблағнинг 268 миллион доллари Хитойнинг Экспорт- импорт банки томонидан қарз сифатида берилган.\n«Жануб-Шимол» электр энергия тармоғининг ишга туширилиш маросимига келган республика президенти Имомали Раҳмон Тожикистон иқтисодиётида катта аҳамиятга эга бўлган бу энерготизим Ўзбекистон қарамлигидан қутулишидаги қадамлардан бири эканини айтди:\n- Ўн саккиз йилдирки республика электр энергия тақчиллигини сезмоқда. Электр энергиясини четдан олишда эса сунъий тўсиқликларга дуч келинаяпти. Оқибатда Тожикистон аҳолиси куз ва қиш пайтида қийинчиликларга дучор бўлмоқда, деди Имомали Раҳмон.\nРеспублика раҳбари “сунъий тўсиқлар”, деганда Ўзбекистон орқали Туркманистон электр энергиясини Тожикистонга транзит қилишдаги муаммоларни назарда тутди. Шунингдек, Имомали Рахмон қўшничилик мавзусига ҳам тўхталиб ўтди:\n- Тожикларда бир мақол бор: «Тиламчи келганда унга нима беришади? Чурук, қийшиқ қовунни беришади”, яъни қўшни тиламчилик қилиб келса, бир - икки марта ёрдам берамиз,учинчи марта ,”Бор меҳнат қил, тирикчилигингни ўтказ”, деймиз. Айтмоқчиманки, тожик халқининг бўйин эгиш вақти тугади. Дурустроқ меҳнат қилайлик, бировга бўйин эгмайлик, ўзимизни ўзимиз таъминлайлик, деди Имомали Раҳмон.\nТожикистонлик мутахассисларга кўра, Ўзбекистоннинг Марказий Осиё ягона энерготизимидан чиқиб кетишга оид қарори кутилмаган ҳодиса бўлгани йўқ.\n- Шу кунгача биз қўшнилар билан “Сен менга электр энергия, мен эса сенга сув бераман”, усулида ишлардик. Энди бу тартиб ишламаса фожиа юз бериши мумкин. Экологик фожиа содир бўлади, демоқчиман. Чунки сув бошида биз ва Қирғизистон турибди. Электр тақчиллиги сезилса, биз ёз пайтида сув омборларини тўлдиришга мажбур бўламиз. Бу эса қўшниларнинг далаларини суғориш учун сув етишмай қолади,деган гап, дейди Тожикистон Сув муаммолари институтининг гидроэнергетика лабораторияси раҳбари Георгий Петров.\nБироқ таҳлилчилар фикрича, табиат яратган сувни жиловлаб бўлмайди. Боз устига «Жануб-Шимол” электр тармоғининг ишга туширилиши Тожикистондаги электр энергияси билан боғлиқ бўлган тақчилликни ҳам тўлиқ бартараф қилмайди. Чунки республикадаги мавжуд гидроиншоотлар бутун мамлакатни электр қуввати билан таъминлаш қудратига эга эмас. Боз устига янги электр тармоғи тўла қувватда ишга тушса, республикада мавжуд эскириб қолган узатиш линиялари кучланишга чидамай аварияга учраши мумкин. Шунинг учун ҳам республика электр тизимини тўлалигича қайта қуриш керак.\n- Республикада ишлаб турган Норак, Қароққум, Сангтўда ГЭСлари бутун республикани электр энергияси билан таъминлай олмайди. Агар шундай бўлганда эди, бу тадбир аллақачон амалга ошириларди. Назаримда¸ бу расмий Душанбе томонидан Ўзбекистоннинг ягона энерготизимдан чиқиб кетишига қарши берилган бир жавоб¸ холос. Халқ эса яна зулмат ичида қолаверади, дейди таҳлилчи Содиқ Мирзозода.\nТожикистон туркман электридан маҳрум бўлиб турган бир пайтда, Россия томонидан қурилган Сангтўда-1 ГЭСи ҳам фойдаланилган электрга тўланмаган қарз даъвоси билан 1 декабрдан фаолиятини тўхтатиб қўйиши мумкин.


Козогистонда коронавирус кайд этилди – КУН УЗ\nКомендантлик соати ва жамоат жойларида янги чекловлар. Дунё мамлакатлари бу йил Рамазон хайитини кандай кутмокда?\nГлавная / Жахон / Козогистонда коронавирус кайд этилди\nКозогистонда коронавирус кайд этилди\n13.03.2020\tЖахон Comments Off on Козогистонда коронавирус кайд этилди 145 Показы\nКозогистонда коронавирус инфекцияси билан касалланиш холати кайд этилди. Бу хакда мамлакат согликни саклаш вазири Елжан Биртанов маълум килди.\nКайд этилишича, хозирги вактда касалланишнинг иккита холати аникланган.\n«Афсуски, кайта текширилган бугунги маълумот шундан далолат бермокдаки, коронавирус тести натижаси ижобий булган. Бу Германиядан келган беморларда топилди», – дея айтиб утди мамлакат согликни саклаш вазири.\nБилдирилишича, ушбу фукаролар Олмаотадаги юкумли касалликлар стационарида изоляция килинган.\nКозогистон ОАВ хабарларида айтилишича, коронавирус билан касалланган фукаролардан бири 9 март куни мамлакатга келган. Иккинчиси – 12 мартда.\n«Яна 73 йуловчи булган, руйхатлар мавжуд. Улар кузатув остида колмокда. Биз уларни изоляцияга олиш буйича харакатларни бошлаяпмиз, яъни кидириб топиш ва карантинга жойлаштириш. Улар касал эмас, аммо 14 кун давомида карантинда колади», – деди Биртанов.\nТаъкидланишича, иккинчи бортдаги одамлар, жумладан экипаж аъзолари, янги карор амал килгани туфайли, дархол карантинга жойлаштирилган. Улар мамлакат худудига кунганидан бери бутунлай изоляцияда экани айтилади.\nКозогистон худудида коронавирусга чалинган шахслар билан алокада булганларни кидириб топиш чора-тадбирлари курилмокда.\nАввалрок коронавирус 16 мартгача Козогистонда пайдо булиши прогноз килинганди.\nКоронавирус расман пандемия деб эълон килинди\nСунгги маълумотларга кура, коронавирус инфекцияси дунё буйлаб жами 135 073 кишида аникланган, улардан 70 405 нафари согайиб кетган, 4990 киши вафот этган.\nЖонс Хопкинс университети маълумотларига кура, вирус таркалишининг энг йирик учоги Хитой булиб колмокда (81 мингга якин зарарланиш холати, 3177 улим, 64 мингдан ортик киши согайган. Италия (15113 холат, 1016 улим), Эрон (10 075 холат, 429 улим), Жанубий Корея (7979 холат, 71 улим) давлатларида хам вазият огирлигича колмокда.\nБундан ташкари, Испания (3248 холат, 87 улим), Франция (2876 холат, 61 улим), Германия (2750 холат, 6 улим) ва АКШ (1762 холат, 41 улим) давлатларида хам беморлар сони тез суръатларда ортиб бормокда.\nЖССТнинг 12 март кунги маълумотларига кура, сунгги бир кун ичида Хитойда 21 янги бемор кайд этилган, бошка давлатларда бу курсаткич юкорирок: Италияда — 2313, Эронда — 958, Жанубий Кореяда — 110, Испанияда — 501, Францияда — 495, Германияда — 271, АКШда — 291.\nСунгги кунда яна турт худудда коронавирусдан зарарланишнинг илк холатлари аникланган: Француз Полинезияси, Хондурас ва Кот-дʼИвуар.\nПред. Иштихондаги ахоли купайиб бораётган чекка кишлокда шифокорлар камайиб кетаётганининг боиси нима?\nСледующая Президент курилиш буйича фармон имзолади. Сохада янгича тартиб урнатилади\n“Ватан углони” болалар ва усмирлар харбий-ватанпарварлик ташкилоти фаолияти ташкил этилади. Президентнинг “Узбекистон Республикаси “Ватан углони” …\nУзбекистонда якка тартибдаги хайрия акциялари вактинча тухтатилади


— Жаноб Бош вазир, Сиз Ўзбекистонга расмий ташрифингиз давомида бўлиб ўтадиган музокара ва учрашувлардан нималарни кутаётирсиз ҳамда Ўзбекистон — Жанубий Корея ҳамкорлиги истиқболларини қандай баҳолайсиз?\n— Мен Буюк Ипак йўлининг юраги ҳисобланадиган ва бугунги кунда Марказий Осиёнинг транспорт-логистика хаби сифатида яна ўзини намоён этаётган ажойиб мамлакатингизда бўлишимдан жуда мамнунман.\nТашриф дастурида Қорақалпоғистондаги Устюрт газ-кимё мажмуасининг қурилиши тугалланиши ҳамда Тошкентда Корея маданияти ва санъати уйи барпо этилишининг бошланиши маросимларида иштирок этиш кўзда тутилган.\nМазкур лойиҳалар давлатларимиз раҳбарларининг катта жонбозликлари ҳамда қўллаб-қувватлашлари туфайли муваффақиятли воқеликка айланди ва улар икки мамлакат ўртасидаги мустаҳкам дўстлик ҳамда ўзаро ишончга асосланган муносабатларнинг ажойиб намунаси ҳисобланади.\nШуни алоҳида таъкидлаш жоизки, дипломатия муносабатлари ўрнатилган 1992 йилдан буён ўтган давр оралиғида олий даражада 14 та учрашув бўлиб ўтди. Турли йўналишларда яқин стратегик шериклик ўрнатилди ва мустаҳкамланмоқда. Шу давр мобайнида ўзаро товар айирбошлаш ҳажми 500 баробардан зиёд кўпайди.\nБугунги кунда Ўзбекистон Корея Республикасининг Марказий Осиё минтақасидаги энг йирик савдо шериги ҳисобланади, мамлакатимиз эса Ўзбекистоннинг сармоявий шериклари рўйхатида етакчи ўринлардан бирини эгаллайди. Кўриб турганимиздек, давлатларимиз ўртасидаги ўзаро ҳамкорлик изчил ривожланиб бормоқда ва у катта истиқболларга эгадир.\n— Ҳозирги пайтда турли соҳалардаги Ўзбекистон — Корея Республикаси қўшма лойиҳалари муваффақият билан амалга оширилмоқда. Сурғил конида барпо этилган Устюрт газ-кимё мажмуаси улардан бири ҳисобланади. Ушбу мажмуанинг ноёблиги ҳамда икки мамлакат учун аҳамияти нимада деб ўйлайсиз?\n— Мазкур саноат гиганти қурилишининг якунланиши маросимида қатнашиш менга катта мамнуният бағишлайди. Уни -Жанубий Корея — Ўзбекистон иқтисодий ҳамкорлигининг “янги чақиримларни кўрсатадиган устуни” деб аташ мумкин. У ўз кўлами билан, ҳақиқатан ҳам, мегалойиҳадир: ётқизилган сармоя ҳажми қарийб 4 миллиард АҚШ долларини ташкил этади.\nБу лойиҳа ҳамкорликнинг янги модели бўлгани туфайли ҳам алоҳида қимматга эга. У хом ашё ресурслари экспортидан қўшма ишлаб чиқаришга ўтишни ва юқори қўшимча қийматли маҳсулотларни ташқи бозорларга етказиб беришни кўзда тутади.\nШуни алоҳида таъкидлашни истардимки, 2014 йилнинг апрелида шахсан Ўзбекистон Республикаси Президенти Ислом Каримов Устюрт газ-кимё мажмуасига келдилар. Биз бундай қизиқиш ҳамда эътиборни катта мамнуният билан қабул қиламиз. Бу, табиийки, лойиҳанинг амалга оширилишига жалб этилган ишчиларга ҳам кўтаринки руҳ бахш этади.\nОбъект қурилиши якунланишига бағишланган маросимда Жанубий Корея ва Ўзбекистон ҳукуматлари вакилларининг иштироки ушбу лойиҳага қаратилаётган алоҳида эътибордан далолат берибгина қолмай, томонларнинг ўзаро манфаатли алоқаларни янада кенгайтиришга бўлган қатъий хоҳиш-иродаси ҳамда интилишини ҳам кўрсатади. Келажакда ҳам бундай ташаббусларни амалга ошириш, шунингдек, Қандим газни қайта ишлаш мажмуасининг барпо қилинишида иштирок этиш режалаштирилмоқда.\n— Мамлакатларимиз ўртасидаги сармоявий ҳамкорлик нефть-газ саноати билан чекланиб қолмайди. Марҳамат қилиб, икки томонлама ўзаро манфаатли бошқа лойиҳалар хусусида ҳам сўзлаб берсангиз.\n— Дарҳақиқат, ўзаро ҳамкорлигимиз энергетика соҳасидагина эмас, балки транспорт, логистика, ахборот-коммуникация технологиялари, қишлоқ хўжалиги, соғлиқни сақлаш, таълим, маданият соҳаларида ҳам амалга оширилаётгани маълумдир. Шуни қайд этиш қувонарлики, бугунги кунда Корея Республикасининг мамлакатингизда 400 дан зиёд компаниялари фаол иш олиб бормоқда.\n2009 йилдан буён ҳаётга муваффақиятли татбиқ этилаётган Навоий шаҳар аэропортини модернизациялаш, Толлимаржон ИЭСни техник қайта жиҳозлаш, Жанубий Корея — Ўзбекистон электрон ҳукумат марказининг тузилиши лойиҳаларини алоҳида айтиб ўтишни истардим. Жорий йилдан эътиборан агроиншоотлар қурилиши, ахборот-коммуникация технологияларидан фойдаланган ҳолда, умумий сув тақсимлаш бош режасининг ишлаб чиқилиши ва бошқаларни кўзда тутадиган қишлоқ хўжалиги соҳасидаги лойиҳаларни амалга ошириш бошланди.\n2015 йилнинг ноябрида Тошкентда бўлиб ўтган Халқаро инвестициявий форум доирасида ўзбекистонлик ҳамда Жанубий кореялик шериклар ўртасида қарийб 1 миллиард АҚШ долларига тенг миқдордаги битим ва меморандумлар тузилди.\nБизнинг ҳукуматимиз илғор технология ва илғор бошқарув услубларига эга бўлган Корея Республикаси компанияларига кўмак кўрсатиш, Ўзбекистоннинг саноат салоҳиятини ошириш бўйича лойиҳаларнинг ҳаётга татбиқ -этилишида қатнашиш учун бор имкониятини ишга солади.\n— Шу ўринда биз Навоий, Жиззах ҳамда Ангренда яратилган махсус иқтисодий зоналарда Жанубий Корея сармоядорлари иштирокидаги бизнес лойиҳаларнинг амалга оширилишига доир батафсил маълумотларни олишни истар эдик.\n— Корея Республикаси Ўзбекистоннинг энг йирик сармоядорларидан бири сифатида ўзбек иқтисодиётига катта маблағ киритди. Жанубий Кореянинг “Навоий” эркин индустриал-иқтисодий, “Жиззах” ва “Ангрен” махсус индустриал зоналарида ўз фаолиятини йўлга қўйган 6 та компанияси қарийб 60 миллион АҚШ доллари миқдорида сармоя ётқизди. Улар автомобиллар учун асосий эҳтиёт қисмлар, пардоз-андоз, ёритиш ускуналари ҳамда бошқа маҳсулотларни ишлаб чиқаришмоқда. Бундан ташқари, “Навоий” аэропорти базасида ташкил этилган интермодал логистика марказини ривожлантириш мақсадида “Korean Air” компанияси билан яқин ҳамкорлик йўлга қўйилган.\n— Маълумки, Ўзбекистонда кўп сонли корейс диаспораси истиқомат қилади. Мамлакатларимиз халқлари ўртасидаги дўстлик ва бир-бирини ўзаро тўғри тушунишни мустаҳкамлаш учун Тошкентда Корея маданияти ва санъати уйига пойдевор қўйилиши маросимида иштирок этасиз. Марҳамат қилиб, ушбу лойиҳа юзасидан ўз фикр-мулоҳазаларингизни ўртоқлашсангиз.\n— Марказий Осиё мамлакатлари орасида Ўзбекистонда энг кўп корейс диаспораси яшайди. Уларнинг сони қарийб 180 минг кишини ташкил қилади.\nТашриф давомида бизнинг делегациямиз Ўзбекистондаги корейсларнинг ўзига хослиги, анъана ҳамда урф-одатларини асраш, мамлакатларимиз ўртасидаги дўстлик ва ҳамкорликни мустаҳкамлаш мақсадида ташкил этилаётган Корея маданияти ва санъати уйи қурилишининг бошланиши маросимида қатнашамиз. Корея Республикаси Президенти Пак Кин Хенинг 2014 йил июнь ойида Тошкентга буюрган давлат ташрифи чоғида Ўзбекистон Президенти Ислом Каримов бу муассасани барпо қилиш ташаббусини илгари сурган эди. Мазкур лойиҳа икки давлат раҳбарларининг ўзбек заминида яшайдиган корейс диаспорасига нисбатан алоҳида эътибори ҳамда ғамхўрлигининг ифодаси ҳисобланади.\nКорея маданияти ва санъати уйи қурилишини 2017 йили тугаллаш режалаштирилмоқда. Бу ерда концерт, кўргазма заллари, меҳмонхона ҳамда бошқа инфратузилма иншоотлари бунёд этилади. Умид қиламанки, мазкур муассаса дўстона алмашувлар майдончаси бўлиб қолади. У ерда одамлар таълим, пазандаликка оид турли курслар ва кўргазмалар ташкил қилиниши воситасида Жанубий Кореянинг гўзаллиги ҳамда тароватидан баҳраманд бўлишади.\nҲукуматимиз Ўзбекистондаги миллатлараро ҳамжиҳатлик муҳитини юқори баҳолаши баробарида, корейс диаспораси ҳақидаги илиқ ғамхўрликни миннатдорлик билан эътироф этади.\n— Бош вазир жаноблари, Сиз Ўзбекистон мустақиллигининг йигирма беш йиллиги арафасида мамлакатимизга ташриф буюрмоқдасиз. Ушбу қутлуғ сана муносабати билан халқимизга қандай тилакларни изҳор қилишни истар эдингиз?\n— Ўзбек халқини яқинлашиб келаётган энг улуғ, энг азиз айёми — давлат мустақиллигининг йигирма беш йиллик байрами билан чин дилдан қутлайман. Мазкур ташрифим ана шу юбилей йилида амалга ошаётгани янада чуқурроқ маъно касб этиши мен учун қувонарлидир.\nЎтган давр мобайнида Президент Ислом Каримов раҳнамолигида Марказий Осиёнинг энг муҳим давлати бўлиб қолган Ўзбекистон йиллик иқтисодий ўсишнинг 8 фоизлик даражасини ва иқтисодиётни модернизация қилиш бўйича дастурларнинг ҳаётга татбиқ этилишини таъминламоқда. Мамлакатнинг жаҳон майдонидаги мақоми жадал юксалиб бораяпти. Ўзбекистон жорий йилда бир йўла икки йирик тузилмага — Шанхай ҳамкорлик ташкилоти ҳамда Ислом ҳамкорлик ташкилотига раислик қилаётгани бу фикрни тасдиқлайдиган далиллардан биридир.\nМамлакатингизда изчил тараққиётнинг кузатилаётгани содиқ дўст бўлган, қўлни-қўлга бергани ҳолда, биргаликда муваффақиятларга эришаётган Жанубий Кореяни қувонтиради. Ишончим комилки, биз бундан кейин ҳам яқин ҳамкорлар бўлиб қолаверамиз.\nЎзбек халқига саломатлик ҳамда бахт-иқбол, мамлакатларимизга эса мустаҳкам дўстлик ва фаровонлик тилайман.\nМазкур рукндаги бошқа мақолалар: « Келажакка умид\t«Буюк Ипак йўлидаги мовий гумбазлар» »


«Норма Маслаҳатчи» газетасининг 2021 йил 25 май 21-сони - Gazeta.Norma.uz\n«Норма Маслаҳатчи», №21, 2021й. 25 май\nПенсия таъминоти тизимида қандай ўзгаришлар бўлади 1 июндан?\nЎзбекистон Республикаси Конституциясининг 39-моддасига биноан ҳар ким қариганда, меҳнат лаёқатини йўқотганда, шунингдек боқувчисидан маҳрум бўлганда ва қонунда назарда тутилган бошқа ҳолларда ижтимоий таъминот олиш ҳуқуқига эга.\nПрезидентнинг 7.05.2021 йилдаги «Aвтомобиль транспортида йўловчилар ташиш фаолиятини тартибга солишни янада соддалаштириш чора-тадбирлари тўғрисида»ги ПҚ-5108-сон қарори қабул қилинди.\nОлий таълим муассасаларида коррупцияга қарши курашиш бўлимлари бўлади\nОлий ва ўрта махсус таълим вазирлиги, Бандлик ва меҳнат муносабатлари вазирлиги ҳамда Молия вазирлигининг «Олий таълим муассасалари бошқарув, техник, хизмат кўрсатувчи ва ўқув-ёрдамчи ходимларининг намунавий штатларига ўзгартириш ва қўшимчалар киритиш ҳақида»ги қарори қабул қилинди (АВ рўйхат рақами 2859-3, 12.05.2021 й.).\nҚандай мутахассисликлар бўйича тиббий фаолият амалга оширилади\nСоғлиқни сақлаш вазирининг буйруғи билан Тиббий фаолият амалга ошириладиган тиббий ихтисосликлар турлари номенклатураси тасдиқланди (АВ рўйхат рақами 3303, 12.05.2021 й.).\nТаътил олдиндан берилганда\nХодимга 6 ойдан кейин таътил берилган ва иш йили учун таътил пули тўланган. Таътил тугагач, ходим ишдан бўшаган. Бундай ҳолатларда иш берувчи қандай йўл тутиши лозим? Ишланмаган таътил кунлари учун олдиндан тўланган таътил пулини ходимдан ундириб олиш мумкинми?\nҲисобварақ-фактура тақдим этилмайди\nУюшмамиз (ННТ) аъзолари аъзолик бадалларини тўлайдилар, шунингдек уюшмани ривожлантириш учун ҳамкорлик ва ҳомийлик кўмагини кўрсатадилар. Айрим аъзолар ҳисобварақ-фактурани расмийлаштиришни ёки ҳисобварақ-фактурани ёзиб бермаслик учун асос бўладиган норматив ҳужжатни тақдим этишни сўрайдилар. Аъзолик бадаллари, ҳамкорлик ва ҳомийлик кўмаги келиб тушганда ҳисобварақ-фактурани тақдим этиш лозимми?\nТўлов мобиль илова орқали амалга оширилганда\nРеализация қилинган товарлар ва хизматлар учун тўловни мобиль тўлов иловалари (Сlick, PayME, «Апельсин» ва бошқалар) орқали қабул қиладиган тадбиркорлик субъектлари харидорлардан олинадиган пулларни онлайн-НКМ орқали ўтказишлари лозим. ДСҚнинг солиқ солиш бўйича маслаҳат бўлими бошлиғи Азиз УМИРЗОҚОВ ушбу жараённи қандай тўғри амалга ошириш кераклигини тушунтириб берди:\nОта-онамни кўргани бормоқчиман\nҲозирда Россия Федерациясида ишлайман. Эстонияда доимий яшайдиган ота-онамни кўришга боришим зарур бўлиб қолди. Лекин 2011 йилги намунадаги биометрик паспортга эгаман ва консуллик ҳисобида турмайман. Россиядан Эстонияга бориш учун менга ва вояга етмаган ўғлимга хорижга чиқиш паспортини олиш учун нима қилишим керак?\nПаспорт хорижда йўқотилган бўлса…\nСаратовга дўстларимникига борганимда паспортимни йўқотиб қўйдим. Ўзбекистонга қайтиш учун нима қилишим, қаерга мурожаат қилишим керак?\nФранцузлар йўқолиб кетиш хавфидан огоҳлантирилди\nФранция миллий мажлисининг собиқ депутати Марион Марешаль-Ле Пеннинг таъкидлашича, 2050 йилларга келиб мамлакатнинг туб аҳолиси озчиликни ташкил этиб қолади. Бу ҳақда Valeurs actuelles журнали ёзмоқда.\nIT-сертификатларига эга ёш мутахассислар қўллаб-қувватланади\nВазирлар Маҳкамасининг 19.05.2021 йилдаги «Халқаро IT-сертификатларга эга ёш мутахассисларни қўллаб-қувватлаш чора-тадбирлари тўғрисида»ги 310-сон қарори қабул қилинди.\nТасдиқлангунга қадар кутинг\nКорхонада лавозим мажбуриятлари ўзгартирилганлиги муносабати билан айрим лавозимларнинг номланишини ўзгартириш лозим. Классификатор 1.03.2021 йилдан ҳақиқий эмас деб ҳисобланганлиги сабабли ХАЛИКК-2020 лойиҳасига асосланиб лавозимлар номини ўзгартириш мумкинми?\nҚарорни иш берувчи қабул қилади\nБухгалтер тариф разрядини 6 дан 8 га оширишни сўраяпти. У олий маълумотга эга эмас, фақат коллежни битирган. Корхонада бухгалтерлик лавозимидаги иш стажи 4 йилни ташкил қилади. Унинг тариф разрядини ошириш тўғри бўладими?\nХодимнинг хоҳишига кўра\nИш берувчи корхонада ходимлар бўйича Т-2 шаклидаги шахсий карточкалар юритиладиган бўлса, 1.01.2020 йилга қадар шаклланган ходимларнинг меҳнат стажини ЯММТ тизимига киритиши ҳамда тизимда ходимларнинг шахсий маълумотларини (оилавий ҳолати, маълумоти, яқин қариндошлари тўғрисидаги маълумотлар) тўлдириши лозимми?\nЯроқлилик муддати ўтган бўлса-чи?..\nТадбиркорлик субъектлари рейтинги ишлаб чиқилди\nТадбиркорлик субъектлари томонидан сотилаётган маҳсулотлар (иш, хизматлар) тўғрисида истеъмолчиларга тўлиқ ва тўғри маълумот тақдим этилаяптими, истеъмолчиларнинг шикоятларига қанчалик эътибор қаратилаяпти, тўловларни амалга оширишнинг қандай йўллари (тўлов тизимлари, Humo/Uzcard/VISA терминаллари) мавжуд?\nНомоддий активлар: патент, муаллифлик ҳуқуқи, бренд, товар белгиси\nИжод натижасида яратилган маҳсулотни бошқалар томонидан сўроқсиз ишлатилишидан ҳимоялаш зарур. Бунинг учун маҳсулотнинг товар белгиси (trade mark), бренд (brand), муаллифлик ҳуқуқи (copyright) ва патент (patent) каби воситалар ёрдамида ҳимояланиши муҳим аҳамият касб этади.\nЯнги ҳисоблагич ҳеч ким яшамаган уйга ҳам қарз ёзадими?\nЭксперт: Азамат САБИРОВ, Истеъмолчилар ҳуқуқларини ҳимоя қилиш агентлиги Хоразм вилоят ҳудудий тузилмаси масъул ходими Янги сотиб олган хонадонимга «ақлли» ҳисоблагич ўрнатгандим. Кейин электр тармоқлари корхонаси томонидан 2 250 000 сўм асоссиз қарздорлик ҳақидаги маълумот келди. Хонадонимни 2020 йил ноябрь ойида сотиб олганман, бу ерда олдин ҳеч ким истиқомат қилмаган. Шу сабабли ушбу асоссиз қарздорликни қайтаришда амалий ёрдам беринг…\nЎз вақтида топширилмаган хонадон учун бадал пули тўланадими?\n2018 йилда «Mega Express Stroy» МЧЖга Урганч шаҳар Гулчилар маҳалласида қурилаётган кўп қаватли уйлардан сотиб олиш учун тўлов қилганман. Афсуски, хонадон ўз вақтида қуриб топширилмади. Қурувчи билан тузилган шартномага кўра хонадон ўз муддатида қуриб топширилмаганлиги учун 10% миқдорида бадал пули белгиланган. Мана, бир неча ойдан бери қурувчи ташкилотга ушбу бадал пули тўланиши юзасидан мурожаат қиляпман. Шунга қарамасдан шартномада кўрсатилган бадал пули берилмаяпти…\n3,5 млн сўмлик уяли телефон\nЯхши ниятлар билан уч ярим млн сўмга харид қилинган уяли телефон кафолат муддати тугамасиданоқ ишламай қолди. Истеъмолчи бу масалада дўкон сотувчиси, сервис хизматига қатнайвериб чарчади. Мазкур ишдан бирон натижа чиқмаслигини билгач, у 1159 қисқа телефон рақамига қўнғироқ қилиб мурожаатини қолдирди.\nСотувчи нуқсонли товарни қандай тартибда алмаштириб бериши мумкин?\nИстеъмолчи сотувчидан сотиб олган товарни ишлатиш мобайнида товарнинг ишлаб чиқилишида, тузилишида ёки таркибида бирон-бир нуқсон аниқланган тақдирда сотувчи товарни етти кунлик муддат ичида алмаштириб бериши шарт.


16:53, 17.05.2016 // 119811\n«Фақат ‘Шогирдиман!’ деб гапиришни билишади, аммо...». Ҳожибой Тожибоевнинг қизи дадасининг номидан фойдаланиб юрганларга мурожаат қилди\n«Қўйсангчи!», «Бундай ўйлаб қарасам менга ‘невигодний’ экан», «Қарғадан маккадек-маккадек тер оқиб кетяпти!..». Бу унутилмас иқтибослар кулгунинг 99 турини, унинг қандай бўлишини ўргатиб кетган таниқли сўз устаси Ҳожибой Тожибоевга тегишли.\nЖурналист Феруз Муҳаммад унинг қизи — Интизор Тожибоева билан суҳбатлашиб, Ҳожибой Тожибоевнинг сўнгги кунлари қандай кечгани, таниқли сўз устасининг ўлимидан сўнг унинг шогирдлари санъаткорнинг оиласига қандай муносабат кўрсатгани ва Интизорнинг ижоддаги ўз йўли ҳақидаги саволларга жавоб олди.\n— Ўзингиз ҳақингизда сўзлаб берсангиз: айни дамда нималар билан бандсиз, ўқиш, иш, оилавий ҳаётингиз қандай кечмоқда?\n— Аваз Охун: «Ҳожибой Тожибоев — устозим», деб кўп марта таъкидлаган. У ҳам йўқлаб турмаганми?\n— Фақат «Шогирдиман!», деб гапиришни билишади, аммо уйимизни қаердалигини ҳам билишмайди. Дадамнинг қўштирноқ ичидаги шогирдлари ёрдам бериш уёқда турсин, оиламиз ҳақида маълумотга ҳам эга эмас.\n— Аваз Охунни концертига борган эдингиз, адашмасам, онангиз ҳам борувдилар.\n— Шахсан мен бормаганман, синглим билан онам борганлар.\n— Дадангизнинг номидан фойдаланиб юрганларга нима деган бўлардингиз?\n— Ҳар ким ўз йўналишида ижод қилишини хоҳлардим. «Ҳожибой Тожибоевнинг шогирдиман» деб ном чиқарганларнинг концертига бораётганлар, шубҳасиз, дадамнинг мухлисларидир. Ҳожибой Тожибоевни такрорламасдан, ўз йўналишларини топиб, ижод қилишларини сўраган бўлардим.\n— Ҳар хил кулгу жамоалари отангизнинг ҳазилларидан фойдаланиб, чиқишлар қилади. Уларга муносабатингиз қандай?\n—Эътирозим йўқ, улар дадамнинг номини эслаб ўтишади. Ҳар ҳолда жамоаларнинг йўналиши бошқача.\n— Қийналганингизда дадангизнинг қайси сўзлари ёки ҳазиллари сизни олға қадам ташлашга чорлайди?\n— Дадам вафот этганларида жуда ёш эдим. Хафа бўлганимда: «Интизорим, мен борман-ку, ҳаммаси яхши бўлади», дердилар. «Мен борманку!» деган гаплари ҳозирга қадар мени олдинга юришга ундайди. Мен учун дадам ҳар доим ҳаётлар.\n— Қайси фильмларда суратга тушгансиз?\n— «Ота» фильмида қиз невара ролини ижро этганман. «Сотқин» фильмидаги ролим «Ота» фильмидагидек катта бўлмаса-да, эсда қоларли: отаси туфайли гаровга олинган содда, 16 ёшли беғубор қиз ролини ижро этганман. Бундан ташқари, «Гаров», «Бегона» фильмларида ҳам суратга тушганман.\n— Кинода яна қандай таклифлар бўляпти? Қайси режиссёрлар билан ишлаш сиз учун завқ бағишлайди?\n— Таклифлар бўляпти, аммо ҳозир ўқиш билан бандман. Рустам Саъдиевни жуда ҳурмат қиламан. Улар билан ишлаш мароқли. Бу режиссёр билан яна ишлашни хоҳлардим. «Ота» фильмининг режиссёри Маъруф Отажонов ва «Бегона» фильмининг режиссёри Олим Сулаймоновларни ҳам жуда ҳурмат қиламан. Кинода илк қадамларимни шу инсонлар туфайли қўйганман.\n— Санъатда қайси марраларни кўзлагансиз? Дадангиздек миллионлаб қалбларга кира оладиган шаҳдни ўзингизда сезасизми?\n— Худди дадамдек машҳур бўлиш, миллионлаб инсонлар қалбидан жой олиш мушкул вазифа. Лекин мен астойдил ҳаракат қиламан. Қолганини вақт кўрсатади.\n22:14 Кеча // 49353


Ички ишлар органлари тарихи музейи очилди (Фото) - UzNews.uz\nЯнги очилган музей Ички ишлар вазирлиги биносида фаолият бошлади.\nИчки ишлар органлари тарихи музейи Вазирлар Маҳкамасининг қарорига мувофиқ жорий йилнинг август ойида Ўзбекистон Республикасининг мустақиллигининг 27 йиллиги муносабати билан ўз фаолиятини бошлади. Бу ҳақда Ички ишлар вазирлиги Кадрлар бош бошқармаси ходими хабар берди.\nМузей кенг жамоатчилик учун очиқ бўлиб душанбадан жумагача ўз фаолиятини олиб боради. Музейга ташриф буюрувчилар олдиндан рўйхатни тақдим этишлари лозим. Бунга музейнинг Ички ишлар вазирлиги ҳудудида жойлашганлиги сабаб экани айтилган.\nМузей ички ишлар органлари ходимларининг машаққатли фаолиятини мамлакатимиз аҳолисига кўрсатиш, уларни хизмат фаолияти билан яқиндан таништиришни мақсад қилган.\nМаълумот учун, ички ишлар органлари тарихи музейи дастлаб 1974 йилда ташкил этилган бўлиб, вазирлик ҳудудида реконструкция қилинган бинога кўчирилиши унинг фаолиятига янги йўналиш берди.


Муаллиф: Admin Сана: 7-12-2017, 21:24\n"Яндекс" компанияси Ўзбекистон билан ҳамкорликда географик ахборот тизимлари, жумладан муайян ҳудудга оид график-тасвир маълумотларини ўрганиш, тўплаш ва таҳлил қилиш тизимларини яратади. Бу ҳақда Ўзбекистон Ахборот технологиялари ва коммуникацияларини ривожлантириш вазирлиги матбуот хизмати хабар қилди.\nХабарда айтилишича, Ўзбекистон Ахборот технологиялари ва коммуникацияларини ривожлантириш вазирлигида Россиянинг "Яндекс" компанияси вакиллари билан учрашув бўлиб ўтди.\nУчрашувда россиялик ахборот технологиялари экспертларига Ўзбекистонда соҳани ривожлантириш юзасидан амалга оширилаётган йирик лойиҳалар, хусусан "Mirzo Ulugbek Innovation Center" Инновация маркази фаолияти тўғрисида маълумотлар берилди. Музокараларда асосий эътибор ёш дастурчиларни тайёрлаш йўналишида ҳамкорликни йўлга қўйиш масаласига қаратилди.\nШунингдек, "Яндекс" компанияси вакиллари билан Ўзбекистонда географик ахборот тизимлари, жумладан муайян ҳудудга оид график-тасвир маълумотларини ўрганиш, тўплаш ва таҳлил қилиш тизимларини яратиш масаласи ҳам муҳокама қилинди.\n"Яндекс" — Россия трансмиллий компанияси бўлиб, Интернет тармоғида шу номдаги қидирув тизими, интернет-порталларга эгалик қилади ҳамда бир неча давлатларда ИТ-хизматларни кўрсатади.\n22 нафар давлат хизматчиси ахборот технологиялари бўйича Кореяда таълим олмоқдалар\nApple, Google, Microsoft, Facebook: қандай қилиб миллиардлаб топишади?\nВазир: Тошкент метросида интернет пайдо бўлишига террорчилар халал бермоқда\nАхборот-коммуникация технологиялари мавзусида энг яхши журналистик ишлар учун “Ҳамкор журналист” танлови эълон қилинди


Аҳоли ҳақми ёки ҳокимият? - zarnews.uz\nСамарқанд тумани Юқори Туркман маҳалла фуқаролар йиғини биносига кириш йўли 2016 йил 8 апрель куни Самарқанд тумани ҳокимининг 512-К-сонли қарори билан “Шохрух Зафарбек Самарқанд” МЧЖга тикув цехи ва пайпоқ ишлаб чиқарадиган цех қуриш учун берилади. Бу ерда туман захирасида бўлган 343-контурдан ажратилиши белгиланади. Чиндан ҳам ўша контур 6-умумий ўрта таълим мактабининг эски биноси жойлашган майдон бўлган. Аммо тадбиркор ва бу ишда бош бўлган масъуллар негадир Юқори Туркман маҳалласи марказига тегишли бўлган жойни кўрсатишган.\nҲужжатларга эга бўлган МЧЖ раҳбари кўрсатилган жойдан ерни (катлаван) қаздиради. Тадбиркорнинг бу ишига шу пайтда ҳеч ким эътироз билдирмаган бўлса-да, тадбиркор қилаётган ишини чала қолдиради. Орадан йиллар ўтиб, 2020 йилнинг июль ойи бошларида тадбиркор чала ишини давом эттириш мақсадида яна келади. Шунда маҳалла фуқаролар йиғини раиси ва фаоллар ундан ҳужжатларни кўрсатишини талаб қилади. Аммо ҳужжатларда белгиланган контур ва кўрсатилган ер бошқа эканлиги маълум бўлади. Оғзаки тортишувлар натижасида тадбиркор яна туман ҳокимлиги маъсулларига мурожаат қилади. Мурожаат натижасида юқорида чиқарилган қарорнинг 2-бандидаги “МЧ “Чордара агротехсервис” агрофирмаси ер харитасининг 343-контуридан жами 0.03 га” сўзлари “МЧ “Чордара агротехсервис” агрофирмаси ер харитасининг 243-контуридан жами 0.03 га” сўзларига алмаштирилиб, 2020 йил 20 июль санасида туман ҳокимининг 1205-К қарори чиқарилади.\nХўш, бу қарорни чиқаришга нима асос бўлди? Албатта, Самарқанд тумани ҳокимлиги ҳузуридаги ер участкаларини бериш (реализация қилиш) масалаларини кўриб чиқиш комиссияси йиғилишининг 87-баённомасида 11 нафар масъуллар имзо қўйиб, бу қарор чиқишини қўллаб-қувватлайди.\nЭнди айтинг, шу масъулларнинг қайси бири масалани жойида келиб ўрганди? Ўзбекистон Республикаси Президентининг 2018 йил 20 апрелдаги “Тадбиркорлик ва шаҳарсозлик фаолиятини амалга ошириш учун ер участкаларини доимий фойдаланишга бериш тартибини тубдан такомиллаштириш чора-тадбирлари тўғрисида”ги қарорида ер бериш ваколати маҳаллий ҳокимликлардан олинган бўлса-да, нега бу қарор қабул қилинди? Ахир Президент қарорининг 1-бандида аниқ қилиб “2018 йил 1 июлдан бошлаб шундай тартиб белгилансинки, унга кўра: юридик ва жисмоний шахсларга тадбиркорлик ва шаҳарсозлик фаолиятини амалга ошириш учун ер участкаларини доимий фойдаланишга бериш «E-IJRO AUKSION» ягона электрон савдо майдончасида электрон аукцион орқали амалга оширилади”, деб ёзиб қўйилган-ку?!\nБу борада ҳукумат қарори ҳам қабул қилиниб, айрим қонун ҳужжатларига ўзгартиришлар киритилган ва ер бериш ваколати маҳаллий ҳокимликлардан соқит қилинган. Шунга қарамай, Самарқанд тумани ҳокимлиги қайси асосга кўра, ерни тадбиркорга бериш тўғрисида қарор чиқарди?\n“Шохрух Зафарбек Самарқанд” МЧЖга ер ажратилган туман ҳокимининг дастлабки қарори 2016 йил чиққан ва унинг 5-бандида: “Шохрух Зафарбек Самарқанд” маъсулияти чекланган жамияти томонидан Ер кодексининг 36-моддаси талаблари бузилган тақдирда, ушбу қарор ўз кучини йўқотади, деб ҳисоблансин”, деб ёзилган. Нега орадан 4 йилдан ортиқ вақт ўтган бўлса-да, бу модда қўлланилиб, туман ҳокимининг дастлабки қарори бекор қилинмади?\nОхир оқибат бу машмашалар суд тартибида қўриб чиқилди. Тойлоқ тумани маъмурий судининг очиқ суд мажлисига тадбиркор ва даъвогарлар таклиф қилинди. Туман ҳокимлиги маъсуллари, ишга ойдинлик киритиши мумкин бўлган холислар иштирокида иш кўриб чиқилди. Суд раиси Темур Эргашев имзолаган қарорга кўра, Самарқанд тумани ҳокимининг 2016 йил 8 апрелдаги 512–К сонли ҳамда 2020 йил 28 июльдаги 1205–К қарорлари ҳақиқий эмас, деб топилди. Суднинг қароридан норози бўлган тарафлар тегишли тартибда апелляция шикояти беришлари мумкинлиги айтилди. Маҳалла фаоллари ва бошқалар суднинг қароридан рози. Аммо тадбиркор қолиб, туман ҳокимлиги суд қарори устидан шикоят киритишини қандай тушуниш мумкин? Бу ҳақда даъвогар томонидан ёзилган шикоят хатига жавобан берилган туман ҳокимининг хатида маълум қилинган.\nЯширмайман, шу маҳаллада яшайман ва журналист бўлганим учун одамлар турли масала юзасидан маслаҳат сўраб менга мурожаат қилишади. Энди айтинг, Самарқанд тумани ҳокимлиги масъуллари маҳалладошларимнинг бу саволига мен нима деб жавоб берай?\nСамарқанд туманида нима гап?\n120 минг туп мевали ва манзарали дарахт кўчатлари экилди\nСамарқанд тумани иқтисодиётида қандай ўзгаришлар бор?\nСамарқанд туманида мустақиллик байрами арафасида 5 та объект фойдаланишга топширилди


Бабаян Россия чемпионатида тўп сураётган ўзбекистонлик Вадим Афонинни термага чақириши шартини айтди\n23:15 / 18.10.2016\nЎзбекистон миллий терма жамоаси бош мураббийи Самвел Бабаян «Чемпионат» нашрига берган интервьюсида Россиянинг «Оренбург» клубида тўп сураётган ўзбекистонлик футболчи Вадим Афонинни терма жамоага чақиришга тайёр эканини маълум қилди.\nУндан россиялик журналист Вадим Афонин Ўзбекистон паспортига эга бўлсада, нега термада эмаслиги сабабини сўраган.\n«Афониннинг фуқаролиги тўғрисидаги миш-мишлар кўпайиб кетди. Мен у билан гаплашдим ва уни бажонудил терма жамоага таклиф қилишимни айтдим. У ҳам терма жамоада ўйнашга тайёр эканини таъкидлади. Лекин унинг паспорти билан боғлиқ вазият бунга йўл бермаяпти.\nЯқин орада, унинг паспорти ҳуқуқий кучга эга ёки йўқлигига аниқлик киритиб оламиз. Агар муаммо ҳал бўлса, навбатдаги ўйинга чақирамиз. Албатта, Афонин ўзининг ўйини билан терма жамоадан чақирув олишга лойиқ эканини исботлади. Ўзбекистон футбол федерацияси мутахассислари бу борада иш олиб бормоқда», деган мураббий.\nАфонин 2012 йилда Ўзбекистон термаси сафида бир марта ўртоқлик ўйинида майдонга тушган.\n29 ёшли Вадим Афонин «Оренбург» клубининг Премьер-Лигага қадам қўйишида ўз ҳиссасини қўшди. У чемпионатнинг ортда қолган тўққиз тури давомида саккиз бор майдонга тушган.


Абу Умар Термизий – oliymahad.uz\nАбу Умар Термизий\nТарихдан маълумки, Термизий нисбати билан аталувчи олимлар жуда кўп. Дарҳақиқат, Термиз умматга қанчадан-қанча муҳаддисларни, муфаққиҳларни, мутафаккирларни, мутакаллимларни ва тасаввуф илми намоёндаларини тарбиялаб берди. Улар ўзларининг нодир асарлари билан нафақат замонасида, балки, ҳозирги авлод учун ҳам ҳизмат қилмоқда. Мана шундай фозил, олим ва ҳаким зотлардан бири бу Абу Умар Термизийдир.\nУ зотнинг ҳаёти ҳақида маълумотлар бизга жуда кам етиб келган. Абу Умар Термизийнинг ривоят аҳлидан, яъни муҳаддис эканликлари ҳақидаги маълумотлар мавжуд бўлса ҳам, аслида у киши ҳақидаги кўпчилик маълумотлар тасаввуф китобларида учрайди. Дарҳақиқат, биз ўрганаётган “Таълим ал-мутаъаллим” асари ҳам тасаввуф ҳақидаги асар дейиш мумкин.\nАбу Умар Термизийнинг тўлиқ исми Имом Ҳаким Олим Раббоний Муҳаммад ибн Умар Термизийдир. Вафотлари таҳминан 280 ҳижрий йилга тўғри келади. Таъкидлаганимиздек, ушбу маълумотлар Абу Абдурраҳмон Суламийнинг “Табақотус суфия” китобида келади. Муаллиф Абу Умар Термизийни иккинчи табақада зикр қилади. Абу Умар Термизий манбаларда Ҳаким Термизий деб ҳам номланганлиги сабабли Муҳаммад ибн Али Ҳаким Термизий билан адаштириш эҳтимоли мавжуд. Аслида эса ушбу икки олим устоз шогирд ҳисобланишади. Муҳаммад ибн Али Ҳаким Термизий Абу Умар Термизийнинг устозларидан саналади. У кишидан Абу Умар Термизий тасаввуф сабоқларини олган.\nАбу Умар Термизий яшаб ижод қилган давр ҳижрий III асрга тўғри келади. Бу Аббосийлар ҳукмдорлик қилган даврдир. Аббосийлар даври мусулмонлар эришган ютуқларнинг юқори нуқталаридан бири бўлди. Аббосийларнинг илм-фан ва маданият бобидаги ютуқларига Маҳдий ва Ҳорун Ар-Рашид ҳукмронлиги даврида уруғ сочилган бўлиб, ундан униб чиққан ҳамма нарса Ҳоруннинг ўғли Маъмун даврида барқ уриб гуллаб яшнади.\nАбу Умар Термизий ана шу илм-фан тараққий этган даврда яшаган ва ўзининг беқиёс ҳиссасини қўшган мутафаккир олимдир.\n Муҳаммад ибн Умар Термизий. Китаб ал-илми вал-мутаъаллими. Абдулмутталиб ва Али Абдулбасит таҳқиқи. – Қоҳира: Мактабатул Хонажий, 2001. – С. 5.\n891300cookie-checkАбу Умар Термизийno\nОлдингиИлм одоб билан ҳосил бўладиКейингиФарғона водийси муфтийси Саййид Собитхон тўра Абул Маонийнинг ҳаёти ва ижоди


Қозоғистон шифокорлари онлайн-маслаҳат беряпти | Қозоғистон янгиликлари: Сўнгги хабарлар «Kazakh TV» каналида | Kazakh TV\nЭндиликда юртдошларимиз уйидан чиқмаган ҳолда врач билан боғлана олади. Давлат раҳбари топшириғига кўра, янги телемедицина хизмати ишга туширилди.\nМайдонча пациент ва врач ўртасида чатда гаплашиш, аудио-, видео- ва файл алмашиш имкониятларини беради. Маслаҳат олиш учун бемор ўзи бириктирилган муассаса хизматчиси билан боғланади. Бунга «электрон ҳукумат» сайти орқали эришиш мумкин. Терапевт, гинеколог, кардиолог, эндокринолог ва бошқалар хизмати навбат билан амалга оширилади.\nБепул онлайн-консультация олиш учун зарур:\niDoctor.kz сайтида «Онлайн-консультация» бўлимига ўтиш;\n«Бесплатная консультация»ни босиш;\nҚозоғистон фуқароси эканлигингиз ва бепул онлайн хизмат олиш ҳуқуқига эгалигингизни тасдиқлаш учун ИИН, телефон рақамлари, манзил ва электрон почтани ёзишингиз;\nБерилган рўйхатдан зарур шифокорни тасдиқлашингиз;\nРўйхатдан ўтиб, навбатга туришингиз лозим.\nШифокор тайёр бўлганида, фойдаланувчига SMS-хаар ҳамда почтага электрон хат келади.\nКонсультациядан сўнг унинг сифатини баҳолай оласиз. Мутахассис ҳақида фикрингизни ҳам қолдиришингиз мумкин.\nҚозоғистон фуқароси бўлмаганлар ёки тиббий муассасага бириктирилмаганлар пулли хизмат олиши ҳам мумкин.\nБу пилот лойиҳа Алмати, Нур-Султон ва Чимкентдаги учта муассасада иш бошлади. Кейинроқ барча шаҳарлар уланиши режалаштирилган.\nАтирау вилоятида эса аҳолига масофадан хизмат кўрсатиш мақсадида колл-марказ ишлаб турибди. Енгил шаклда ўтаётган коронавируса ва бошқа вирус касалликларига чалинганларга тиббиёт масалаҳати бериляпти. Вилоят Соғлиқни сақлаш бошқармасидан хабар беришларича, 103, 109 ёки 112 рақамларига қўнғиоқ қилганлар уйда қандай даволаниш лозимлиги, ўз-ўзини яккалаш чоралари, зарур дори-дармонлар ҳақида батафсил маълумот олади.\n«call-марказ ишига 28 умумий даволаш врачи жалб этилган. Улар коронавирус инфекцияси, ўткир респиратор-вирус инфекцияси ва пневмония хасталиги юзасидан маслаҳатлар беради. Бу эса «Тез ёрдам» ходимлари ишини енгиллаштиради», деди бошқарма раҳбари Нурлибек Қабдиқапаров.\nкоронавирусинфекцияҚозоғистонҚозоғистон ПрезидентиҚосим-Жўмарт ТўқаевҚозоғистон шифокорлариCOVID-19карантинонлайн-маслаҳат